Kenapa Ireland Keluar UK?

Hubungan antara United Kingdom dan Ireland hari ini jauh lebih mesra berbanding zaman dulu. Sekarang nampak jelas keakraban antara London dan Dublin, seolah-olah dua negara ini tidak pernah bersengketa satu masa dahulu.

Perdamaian ini adalah kerana kedudukan rasmi British yang sudah bukan lagi agresif seperti dulu. United Kingdom sekadar membawa diri sekarang, tanpa pengaruh imperialisme yang melonjakkan prestij sambil mencemari sejarah.

Terlalu banyak benda berlaku dulu sampai sejarah Ireland tercemar buat selamanya. Pucuk pada segala persengketaan adalah kerana agama sendiri.

Dominasi Katolik mula berdepan dengan Pembaharuan Protestanisme bermula tahun 1517. Gerakan fahaman bercambah menjadi konflik antarabangsa. Dalam pentas ini, Ireland mengimarahkan kegerejaan Katolik.

Manakala England berpegang teguh pada Gereja England. Apabila England menguasai Ireland selepas berperαng selama 74 tahun, amalan Katolik diharamkan (McGoldrick, 2012).

Kemenangan ini tidak membuatkan Ireland sebagai rakan kongsi dalam pengaruh England.

Status anjing bawahan menaikkan berang rakyat tempatan, yang terpaksa berdendam kerana dasar pemilikan tanah dan tetapan undang-undang tidak adil.

Dendam ini terbuku sampai British mula bersengketa dengan kuasa-kuasa Eropah lain.

Dalam setiap persengketaan, terdapat gerakan-gerakan Ireland yang mesti berpihak pada musuh. Usaha ini gagal kerana kerajaan British menubuhkan negara baru iaitu United Kingdom of Great Britain and Ireland.

Walaupun bunyinya bersatu (United Kingdom), kerajaan ini berpihak pada Protestanisme sambil menganak tirikan Katolik.

Mereka meneruskan dasar anti-Katolik. Jadi orang tempatan di Ireland mula mendesak Catholic Emancipation, yang dipersetujui Parlimen United Kingdom.

Namun persetujuan ini tidak membawa sebarang nilai, kerana campurtangan Raja George III. Tanpa Emancipation, diskriminasi anti-Katolik diteruskan… dan segala sokongan penyatuan antara Great Britain dan Ireland ranap dalam kalangan masyarakat Ireland (Koyama, 2019).

Penyatuan Yang Menghala Perpecahan

Apabila suara Ireland mula kuat dalam parlimen, ramai dalam kalangan nasionalis tempatan bising meminta autonomi. Mereka sudi dinaungi Great Britain… asalkan kerajaan dibentuk secara sendiri.

Sistem autonomi ini tidak bertahan lama dan berakhir kerana sebuah krisis politik yang melibatkan angkatan ketenteraan. Persengketaan ini tidak menjadi sebuah peperαngan terbuka… kerana Dunia Eropah tiba-tiba terbelah selepas pembμnuhan Franz Ferdinand.

Perαng Dunia Pertama menguatkan iltizam Ireland untuk merdeka daripada cengkaman British. Rakyat Ireland tidak faham tujuan pergi berperαng demi panji United Kingdom.

Mereka mula tunjuk perasaan bermula April 1916, dan British pun terlebih bijak pergi lumatkan dengan 16,000 anggota tentera.

Seramai 260 rakyat tidak bersalah terbμnuh dalam pertembungan seminggu ini. Suara kemerdekaan mula bergema di seluruh Ireland, yang bersatu menyokong parti Sinn Fein dipimpin Eamon de Valera (Coleman, 2013).

Sinn Fein memenangi majoriti besar dalam pilihan raya 1918. Manifesto mereka adalah untuk menubuhkan sebuah kerajaan merdeka daripada United Kingdom.

Dan menang saja, mereka mengisytihar penubuhan sebuah republik yang tidak diiktiraf British. Apabila British tidak bersetuju, memang perαnglah jawabnya.

Peperαngan ini tamat dengan kemenangan matlamat bagi pihak Ireland, yang dipimpin de Valera dan Michael Collins.

Dua pemimpin ini bersengketa sebaik sahaja Ireland menewaskan British. Dan sebuah perαng saudara berlaku antara kem de Valera dan Collins.

Ireland masuk dalam fasa transitional selama 15 tahun, sepanjang masa kekal dalam naungan British sebelum merdeka sepenuhnya pada tahun 1937.

RUJUKAN:

Coleman, M. (2013). The Irish Revolution, 1916-1923. Routledge. Halaman 33.

Koyama, M. (2019, April 6). Catholic Emancipation as a Constitutional Revolution

McGoldrick, J. (2012). Presbyterian and Reformed Churches: A Global History. Reformαtion Heritage Books.


Pengemis Yang Menjadi Hero P3rang

Biasanya, apabila kita membaca mengenai kisah p3rang dan keperwiraan mereka yang mengangkat senj4ta, kita hanya akan mendengar kisah-kisah yang hebat sahaja. Tetapi kali ini, kita akan membaca mengenai kisah seorang peng*mis jalanan yang menjadi wira dalam satu kisah yang bermula dengan tragis tetapi berakhir dengan penghormatan yang dia sendiri tidak sempat merasai semasa masih hidup.

Glyndwr Michael dipercayai dilahirkan di sebuah pekan di selatan Wales pada 4 Januari 1909. Dipercayai kerana walaupun ada sumber yang mengesahkan itu adalah tarikh kelahiran Glyndwr dan dia dilahirkan di Wales, tiada pengesahan sebenar dapat dilakukan. Sekiranya identiti ini adalah betul, maka kehidupannya adalah amat tragis. Ayahnya memb*nuh diri ketika dia berumur 15 tahun. Manakala ibunya meningg*l  dunia ketika dia berumur 31 tahun.

Dia menjadi gelandangan di kota London di mana dia merayau-rayau di jalanan untuk mencari makanan. Sehinggalah dia ditemui pengsan di sebuah gudang berhampiran King’s Cross di London. Dia dibawa ke sebuah hospital di mana dia meningg*l dunia dua hari kemudian. Sehingga ke hari ini, tidak ada sesiapa yang dapat mengesahkan kenapa dia termakan r*cun tikus, sama ada memb*nuh diri seperti ayahnya, atau termakan roti yang telah disapukan r*cun yang digunakan sebagai umpan tikus. Tragis, di mana dia hanya berumur 34 tahun, 3 tahun selepas kem4tian ibunya.

Disebabkan dia adalah seorang gelandangan yang jauh daripada kampung halamannya, tidak ada orang yang menuntut m*yatnya. Sehinggalah giliran mayatnya dibawa untuk bedah siasat di mana doktor b*dah siasat tersebut menyedari bahawa m*yat tersebut tidak dituntut, dan menepati permintaan khusus dan rahsia T*ntera Laut DiRaja.

Apabila mayat tersebut diterima T*ntera Laut DiRaja, mereka mendapati bahawa mayat tersebut mirip seorang ejen MI5, Kapt Ronnie Reed. Ini telah memudahkan perisikan T*ntera Laut DiRaja melaksanakan Operation Mincemeat, hasil nukilan Lt Komander Ewen Montagu dan Flight Lt Charles Cholmondeley (disebut sebagai Chumly) dari RAF.

Tragedi yang menimpa Paymaster Lt James Hadden Turner, RAF, seorang pegawai yang bertanggungjawab membawa dokumen rahsia di perairan Gilbratar telah mencetuskan idea kepada mereka untuk membuat perangkap ke atas Abw*hr (perisikan tent*ra) Jerman. Mereka mendapati bahawa Sepanyol walaupun berstatus neutral, telah menyerahkan maklumat dalam dokumen rahsia yang ditemui pada m*yat Lt James kepada Abw*hr.

Lalu Montagu dan Cholmondeley merangka perancangan untuk mendapatkan m*yat untuk melaksanakan rancangan mereka. Dan m*yat Glyndwr menjadi calon mereka. Montagu dan Cholmondeley bertindak menghasilkan seorang pegawai Royal M*rine bernama Kapt William Martin.

Pelbagai dokumen telah disediakan, termasuk tiket teater serta resit membeli cincin berlian untuk tunang Kapt Martin yang bergelar “Pam”, yang sebenarnya seorang kerani dalam MI5, Jean Leslie. Malah, satu gambar Leslie turut dimasukkan ke dalam poket Kapt Martin untuk menambahkan kebolehpercayaan watak ini.

Montagu dan Leslie kemudiannya menjalinkan hubungan percintaan tidak kesampaian yang cukup tragik kerana mereka telah mempunyai pasangan masing-masing. Antara dokumen lain yang turut dipalsukan adalah rekod penginapan di sebuah hotel di London di mana Montagu telah menandatangani dokumen tersebut sebagai Kapt Martin bagi menipu ejen Abwehr sekiranya mereka menghantar ejen untuk memeriksa kewujudan Kapt Martin.

Pada masa sama, Kapt Ronnie Reed telah diminta untuk menjadi Kapt Martin bagi proses fotografi gambar, bagi menghasilkan dokumen palsu untuk kegunaan perancangan ini.
Sebagai umpan kepada Abwehr, sepucuk surat tulisan tangan oleh Lt Jen Sir Archibald Nye, Timbalan Ketua Imperial General Staff kepada Jen Sir Harold Alexander, Panglima 18th Army Group, pasukan campuran Amerika dan Britain di Algeria. Surat itu sengaja ditulis dengan pembayang bahawa pulau Sardinia di Itali akan menjadi sasaran pendaratan tent*ra Berikat.

Perancangan ini akhirnya dilaksanakan pada 17 April 1943, dan turut melibatkan seorang juara sukan lumba motor zaman tersebut, St John “Jock” Horsfall yang memberi khidmat kepada MI5. Akhirnya m*yat Kapt Martin berjaya dilancarkan di perairan Huelva pada 29 April. Kapt Jewell, kapten kepada kapal selam HMS Seraph yang dipertanggungjawabkan untuk menghantar m*yat tersebut sempat melaksanakan upacara pengeb*mian kepada m*yat Glyndwr yang kini dikenali sebagai Kapt Martin.

Perancangan tersebut berjaya apabila risikan selepas tamat perang mengesahkan bahawa Adolf Hitl*r serta Abwehr percaya bahawa s3rangan tersebut memang akan dilancarkan ke atas Sardinia. Akibatnya, Tent3ra Paksi telah dihantar mengukuhkan kedudukan di Sardinia dan bilangan mereka ditingkatkan sehingga dua kali ganda sedangkan sasaran sebenar adalah di Sicily. Malahan apabila s3rangan di Sicily bermula, T*ntera Paksi masih lagi sempat mengukuhkan kedudukan di Sardinia, menggunakan t*ntera yang asalnya berpusat di Sicily.

Glyndwr Michael mendapat penghormatan pengebumian ket&nteraan dan k*burnya ditaja oleh kerajaan Britain sehingga hari ini. Identiti sebenarnya hanya didedahkan oleh Kerajaan Britain pada tahun 1998 dan kuburnya kini mempunyai nama sebenarnya. Kisah unik ini turut difilemkan dan dibukukan. Antara judul berkaitan adalah filem “The Man Who Never Was” dan buku “Operation Mincemeat: The Man Who Never Was”


Republik Rakyat China Menggapai Angkasa Lepas

Pada 16 Oktober 2016, agensi angkasalepas China telah melancarkan roket Chang Zheng 2FG (Long March-2FG) bersama kapal angkasa Shenzou-11 yang membawa 2 orang angkasawasan – Jing Haipeng dan Chen Dong ke stesen angkasa Tiangong-2.

Republik Rakyat China sedang bertungkus lumus dalam menjayakan program angkasa lepas mereka, dan mensasarkan untuk mengendalikan stesen angkasa lepas dengan kru mereka sendiri menjelang tahun 2020.

Program Shenzou bukanlah program baharu, ia telah bermula sejak tahun 1999 dengan beberapa siri ujian pelancaran dan penerbangan tanpa manusia sebelum memasuki fasa penerbangan dengan manusia pada tahun 2005 yang mana Yang Liwei menjadi angkasawan pertama republik komunis tersebut, dan meletakkan Chinas didalam kelompok negara yang mempunyai keupayaan teknologi dan kemampuan kejuruteraan angkasa lepas.

Shenzou adalah kapal angkasa yang dibina sendiri sepenuhnya oleh para jurutera dan saintis Republik Rakyat China, dengan mengambil asas dari Soyuz buatan Russia, tetapi saiznya yang lebih besar dan lebih panjang serta ruangan dalaman yang lebih luas berbanding Soyuz, dan secara asasnya walaupun mirip Soyuz, Shenzou adalah kapal angkasa dalam kelasnya yang tersendiri.

Misi Shenzou-11 akan melibatkan 2 angkasawan republik komunis tersebut mendiami stesen angkasa Tiangong-2 selama 30 hari dan mereka bakal melaksanakan eksperimentasi berkaitan kesan kardiopulmonari pada keadaan nir-graviti, eksperimentasi baikpulih di angkasalepas, pensampelan tanaman dan juga pemeriksaan keatas stesen angkasa tersebut.

Sehingga artikel ini ditulis, selain Stesen Angkasa Antarabangsa (ISS), Tiangong-2 adalah stesen angkasa yang turut mengorbit bumi dan China menjadi negara ketiga yang mengoperasikan stesen angkasa selain Russia (dengan stesen angkasa Salyut dan Mir) dan Amerika Syarikat (Skylab) yang kemudian digantikan dengan ISS.

Program Tiangong adalah siri makmal angkasalepas China dalam menuju kearah pembinaan stesen angkasa skala besar dan bakal menggantikan ISS dimana Tiangong-3 akan beroperasi menjelang tahun 2020 selepas Tiangong-2 ditamatkan operasinya.

Secara asasnya, program Tiangong adalah sama seperti program ISS, dimana ia akan melibatkan percantuman modul-modul yang bakal membentuk satu stesen angkasa besar. Prinsip ini digunapakai oleh Russia sewaktu pembinaan stesen angkasa Mir dahulu dan kemudian pada ISS menjadikan ia stesen angkasa generasi ketiga.

Percantuman modul-modul stesen yang bersifat modular ini bakal membolehkan aktiviti ujikaji di orbit dilaksanakan – dan ia memberikan peluang yang sangat menarik kepada negara-negara membangun untuk turut terlibat dalam program sains angkasalepas dengan kos yang lebih rendah berbanding masa sekarang. Sudah kedengaran dari agensi angkasa China sendiri yang kini membuka peluang kepada syarikat swasta dan negara-negara yang berminat untuk turut serta dalam program Tiangong – dan pihak agensi angkasa seperti ESA yang berpangkalan di Eropah sudah menyatakan kesediaan untuk turut sama terlibat dalam program tersebut.

Buat masa sekarang – Tiangong-2 menjadi asas kepada pembentukan dan kemajuan Tiangong-3 dimana ekperimen dan penentuan standard pengoperasian dilaksanakan.

Namun, melihatkan China mencapai kemajuan yang sangat pantas dalam pembangunan teknologi angkasalepas – dari pembangunan teknologi roket hingga kepada penempatan habitat di orbit menunjukkan yang penerokaan angkasa lepas bukanlah sesuatu yang mustahil dan apa yang perlu dikuasai adalah kuasa.

Semoga program angkasa China ini mendapat perhatian agensi angkasa negara kita dalam membentuk kerjasama dan perkongsian teknologi bagi kebaikan masa hadapan.

FJ

p/s – Foto menunjukkan roket LongMarch-2FG yang membawa Shenzou-11 dan dua angkasawan dilancarkan dari Pusat Pelancaran Satelit Jiuquan


Bangunan Pencakar Langit Pertama Di Singapura

Apabila berpeluang untuk menjejakkan
kaki buat kali pertamanya di Singapura, hajat saya ialah ingin melihat sendiri
sebuah bangunan lama yang masih teguh berdiri di tengah-tengah kesibukan kota
itu. Bangunan tersebut merupakan salah satu daripada bangunan tertua di
republik itu dan sering muncul dalam montaj credit
title filem-filem terbitan Cathay-Keris sekitar tahun 1950-an sehingga awal
1970-an.

Terinspirasi dengan usaha SG Film
Locations Archives – komuniti yang menjejaki lokasi penggambaran filem-filem
Melayu di Singapura sejak awal abad ke-20, saya ingin merasai sendiri
pengalaman menjejaki semula tempat-tempat yang pernah muncul di dalam
filem-filem Melayu era studio lewat tahun 1950-an dan 1960-an. Saya memilih
untuk bermula dengan bangunan Cathay kerana saya lebih menggemari filem-filem
terbitan studio itu.

Bangunan Cathay (kini dikenali
sebagai The Cathay) yang terletak di Handy Road, Singapura adalah bangunan
pencakar langit yang pertama di republik itu dan Asia Tenggara. Ia mula dibina
pada tahun 1937 dan siap sepenuhnya pada tahun 1941. Arkitek yang diberi
tanggungjawab untuk mereka bentuk bangunan Cathay ini ialah Frank W. Brewer.

Pembinaan bangunan Cathay ini telah
dibiayai sepenuhnya oleh pengasas Cathay Organisation iaitu Mrs. Loke Yew (nama
sebenar Loke Cheng Kim), seorang ahli perniagaan wanita yang berjaya bersama
anak lelakinya, Loke Wan Tho. Bangunan Cathay ini pada awalnya mempunyai
kemudahan panggung wayang berhawa dingin pertama di Singapura. Panggung wayang
Cathay yang mempunyai 1200 tempat duduk ini telah memulakan operasinya pada 3
Oktober 1939 dengan menayangkan filem The
Four Feathers (1939) arahan Zoltan Korda yang dilakonkan oleh John
Clements, June Duorez dan Ralph Richardson.

Apabila bangunan setinggi 16 tingkat
ini siap sepenuhnya pada tahun 1941, ia menjadi bangunan pencakar langit
pertama yang berdiri megah di tengah-tengah Kota Singa. Ia bolehlah dikatakan
sebagai bangunan paling mewah sekali ketika itu.

Pada zaman P3rang Dunia Kedua, bangunan Cathay ini telah digunakan oleh pihak tentera Jepun untuk menyebarkan propaganda mereka. Bendera Jepun mula berkibar di bangunan ini pada 15 Februari 1942 selepas pihak British berundur. Pihak tentera Jepun telah menggunakan panggung wayang Cathay untuk menayangkan filem-filem propaganda mereka dengan menggunakan nama Daitoa Gejiko (Greater East Asian Theatre).

Selepas P3rang Dunia Kedua tamat, pihak British kembali mengambil alih bangunan ini. Ia kemudiannya menjadi ibu pejabat kepada Lord Louis Mountbatten, Pemerintah Tinggi Asia Tenggara. Bangunan ini diserahkan kembali kepada Loke Wan Tho selepas itu dan beliau juga turut menjadikan ia sebagai hotel selain panggung wayang.

Pada tahun 1953, Loke Wan Tho, pemilik Cathay Organisation telah mengambil inisiatif bergabung dengan Ho Ah Loke, pemilik Keris Film Productions untuk mewujudkan Cathay-Keris Film Production. Studio Cathay-Keris terletak di East Coast Road dan bertindak untuk membuat filem-filem dalam Bahasa Melayu. Antara filem yang telah diterbitkan oleh studio Cathay-Keris Film pada tahun 1953 ialah Berbahagia Di Singapura arahan B.S Rajhans, Untok Sesuap Nasi arahan L. Krishnan, Kampong Nelayan arahan Jaffar Wiryo dan filem berwarna pertama dalam sejarah perfileman Melayu iaitu Buloh Perindu arahan B.S Rajhans.

Bangunan Cathay ini juga sering
menjadi lokasi penggambaran filem-filem Cathay-Keris. Ia adalah salah satu cara
syarikat ini mempromosikan perniagaan mereka. Sebagai contoh, di dalam filem Chinta Kaseh Sayang (1965) arahan
Hussain Haniff, watak Normah lakonan mantap Latifah Omar keluar berfoya-foya
dengan kekasihnya di bangunan ini. Mereka berdua digambarkan sedang menaiki
eskalator untuk menonton wayang yang berada di tingkat atas.

Menerusi filem Bayangan Di-Waktu Fajar (1963) pula, watak Omar lakonan S. Roomai Noor sedang memandu kereta dengan menelusuri jalan di hadapan bangunan Cathay. Beliau kemudiannya bersuka ria dengan rakan-rakannya di restoran Cathay. Satu fakta yang menarik mengenai filem ini, ia merupakan sebuah filem usahasama antara Cathay-Keris dengan syarikat Perusahaan Filem Indonesia (Perfini). Walau bagaimanapun, filem ini tidak mendapat sambutan ekoran peristiwa Konfrontasi yang dilancarkan oleh Presiden Sukarno. Ironinya, kini terdapat sebuah tugu memperingati peristiwa Konfrontasi yang terletak di seberang jalan berhampiran dengan bangunan Cathay itu.

Selepas 20 tahun beroperasi,
Cathay-Keris Film telah menamatkan operasinya selepas menerbitkan filem
terakhirnya iaitu Hati Batu arahan M. Amin pada tahun 1973.

Bangunan Cathay masih wujud hingga
ke hari ini. Ia beroperasi sebagai pusat membeli belah, restoran, pusat hiburan
dan apartmen mewah. Terdapat juga sebuah galeri yang menyimpan khazanah milik
keluarga Loke di dalam bangunan itu.

Sebagai peminat filem-filem Melayu
hitam putih, saya berpuas hati kerana dapat melihat sendiri salah sebuah
bangunan yang sangat ikonik dalam sejarah perfileman Melayu. Usaha kerajaan
Singapura dalam melestarikan khazanah warisan negara wajar dicontohi. Walaupun
Singapura telah lama terpisah daripada Malaysia, namun kedua-dua negara ini
berkongsi sejarah dan budaya penontonan sinema yang sama.

RUJUKAN:


Bagaimana Waze Dapat Mengagak Dengan Tepat Waktu Ketibaan Anda?

Jangkaan masa ketibaan yang tepat boleh meningkatkan pengalaman memandu dengan membuang beberapa perkara yang tidak diketahui. Aplikasi Waze membantu anda melihat jalan dan terus berada di depan lalu lintas sehingga anda dapat sampai ke tempat yang anda jalani tepat pada waktunya.

Untuk memberikan laluan terpantas, Waze perlu mengira berapa lama masa yang diperlukan untuk sampai dari titik A ke titik B untuk setiap laluan yang mungkin. Untuk memahami bagaimana ianya berlaku, anda perlu memikirkan dua perkara.

Yang pertama adalah maklumat sejarah. Waze mengumpulkan sejarah kelajuan rata-rata orang yang memandu di segmen jalan tertentu untuk setiap setengah jam pada setiap hari dalam masa seminggu. Itu bermakna, Waze mengambil 48 sampel kelajuan purata di segmen jalan tertentu.

Dan Waze sentiasa mengemas kini maklumat tersebut. Pada hari biasa, Waze bergantung pada maklumat sejarah sejak lapan minggu yang lalu untuk waktu tertentu. Itulah maklumat yang Waze gunakan untuk menganggap keadaan lalu lintas tertentu jika Waze tiada data terbaru.

Yang kedua adalah kemas kini masa nyata. Aliran kemas kini berterusan mengenai apa yang sedang berlaku di seluruh peta. Inilah yang menjadikan Waze unik. Apabila Wazer (pengguna Waze) membuka aplikasinya, mereka secara implisit memberitahu Waze kelajuan semasa di jalan tertentu.

Waze kemudiannya mengambil maklumat masa nyata dan maklumat sejarah dan menggabungkannya dalam persamaan matematik yang dirancang untuk mengira kelajuan kemungkinan anda. Kemudian Waze menggunakan kelajuan itu untuk menganggarkan ETA masa nyata anda.

Ketika mengira anggaran masa ketibaan, input yang paling penting dari pemacu adalah kelajuan. Waze menyaring jalan keluar – pemacu yang sangat perlahan atau sangat pantas – sehingga Waze dapat memperoleh idea yang tepat mengenai pemandu laju yang rata-rata sedang melalui jalan tertentu. Pemboleh ubah lain yang Waze anggap ialah jenis kenderaan yang anda pandu.

Contohnya, jika anda memandu motosikal, kelajuan rata-rata anda mungkin berbeza jika anda dapat mengelakkan kesesakan lalu lintas sepenuhnya. Sekiranya anda menaiki bas, anda mungkin dibenarkan masuk ke lorong tertentu yang membawa anda ke destinasi anda dengan lebih pantas. Apabila anda berkongsi jenis kenderaan khusus anda dengan Waze, ini mempengaruhi laluan dan ETA yang Waze boleh sediakan, jadi Waze dapat melayani anda dengan lebih baik.

Sebaik sahaja anda mula memandu, Waze menilai apa yang berlaku setiap beberapa minit, membandingkan apa yang Waze boleh tahu pada awal pemanduan anda dengan yang Waze tahu sekarang. Sekiranya perkara yang Waze dapati mempengaruhi anggaran masa ketibaan anda, Waze melakukan satu daripada dua perkara. Waze akan memberitahu anda untuk memberitahu anda bahawa lalu lintas sedang meningkat dan anda akan lewat lima minit.

Atau, jika keadaan telah berubah secara mendadak, Waze barangkali akan menemui jalan yang lebih baik dari tempat anda sekarang untuk ke destinasi yang anda mahukan. Waze ingin memastikan laluan tetap stabil dan mudah diikuti. Sekiranya anda terlambat satu minit, tidak ada gunanya menghantar anda ke jalan yang baru sama sekali.

Oleh kerana pengiraan Waze dilakukan dengan kerap dan dalam masa nyata, Waze dapat menangkap dengan cepat apabila sesuatu yang dramatik berlaku di hadapan anda yang boleh mempengaruhi pemanduan anda dan mengarahkan anda ke sekitarnya.

Waze selalu berusaha untuk anda mendapat anggaran masa ketibaan yang tepat, dengan memastikan mereka berada di sisi yang selamat dan membantu memastikan anda mendapat pengalaman memandu yang hebat.

Bagaimanapun, lebih baik tiba tepat pada waktunya atau beberapa minit lebih awal daripada beberapa minit lewat. Sekiranya anda selalu mengalahkan Jangkaan masa ketibaan Waze, anda mungkin memandu sedikit lebih pantas daripada Wazer biasa.

Pada masa akan datang, Waze mungkin dapat melakukan pengiraan yang lebih tepat pada anggaran masa ketibaan ,berdasarkan fakta Waze melihat bahawa dari semasa ke semasa anda memandu lebih pantas daripada pemandu lain di jalan tertentu, maka Waze dapat memasukkan maklumat tersebut ke dalam Jangkaan masa ketibaan anda.

Pembezaan terbesar antara Waze dan aplikasi navigasi lain adalah hakikat bahawa Jangkaan masa ketibaan didorong oleh komuniti. Walaupun mereka tidak secara aktif melaporkan aktiviti atau melakukan pengeditan pada peta, setiap Wazer membantu menyumbang Jangkaan masa ketibaatan yang tepat untuk semua orang hanya dengan membuka aplikasinya. Wazer membantu Waze untuk memahami kelajuan purata dan corak lalu lintas lain yang membantu memberitahu ramalan Waze.

Kalaulah saya diberi peluang jadi pengarah Waze Malaysia, berikut ada beberapa cadangan penambahbaikan:

1. Awas pemandu Myvi di sekitar, brace for yourself!

2. Kesesakan di hadapan adalah disebabkan oleh kemalangan, tolong jangan jadi bangang perlahankan kenderaan untuk memerhatikan kenderaan.

3. Ambulans / Polis / Van Jenazah di laluan belakang, sila beri kerjasama.


Rakyat Firaun Dulu Tidur Berbantalkan Batu?

Seiring dengan pembangunan tamadun, manusia telah mencipta produk yang memudahkan untuk memastikan kepalanya baring dalam keadaan selesa apabila masuk waktu tidur. Produk tersebut ialah bantal. Kita memahami bantal bersifat lebut dan selesa apabila menyokong kepala. Bantal pertama kali dihasilkan ialah 2,000 tahun dahulu dengan sarung disumbatkan dengan bulu pelepah.

Namun, adakah kita terfikir bagaimana mereka berasal dari tamadun kuno seperti Yunani, Mesir, dan China merehatkan kepala jika bantal tidak wujud sebelum 2,000 tahun lalu? Memalui beberapa sumber berupa tulisan dan penemuan artifak, mereka mempunyai apa yang dipanggil sebagai ‘tempat rehatkan kepala’ atau headrest berupa batu atau dihasilkan dari beberapa jenis mineral.

Tamadun Mesir Purba ialah antara tamadun yang mempraktikkan penggunaan bantal kuno ini. Fungsi headrest ini ialah bagi menaikkan kepala semasa berbaring. Headrest orang Mesir biasanya diperbuat dari bahan-bahan seperti gading, batu marmar, seramik, batu, kayu, dan kaca. Headrest tersebut mempunyai tapak dan bahagian sudut pula melengkung bagi menampung kepala.

Headrest orang Mesir banyak ditemui dalam makam-makan diraja dari 3,000 SM sehingga 30 Masihi. Bantal kuno ini banyak kegunaannya juga walaupun tidak berapa selesa. Antaranya ialah melindungi kepala terutamanya mulut, hidung, dan telinga dari serangan serangga yang merangkak di lantai.

Kena ingat, orang zaman dahulu tidak mempunyai tilam. Mereka hanya tidur di atas lantai atau berlapikkan kain. Jadi, tidak hairan jika serangga datang merangkak di lantai. Satu lagi fungsi headrest ialah apabila cuaca panas, headrest membenarkan aliran udara di bahagian bawah kepala bagi memberikan keselesaan untuk tidur.

Selain kedua-dua fungsi ini, orang Mesir Purba mempunyai kepercayaan penting terhadap kepala manusia. Kepala adalah tempat duduk dalam kehidupan spiritual dan harus dilindungi dari roh-roh jahat. Maka, mereka mengukir patung dewa Bes, iaitu dewa pelindung kepada manusia yang tidur, ke tangkai headrest agar kehadiran dewa itu dapat menghalau roh jahat. Orang Mesir yang meninggal dunia juga disorongkan headrest agar mayatnya tidak diganggu oleh roh jahat.

Selain orang Mesir Purba, orang China juga menggunakan headrest sebagai bantal. Headrest China diperbuat dari batu jed, bambu, batu, kayu, dan gangsa yang diukir dengan motif tumbuhan, haiwan, dan manusia. Mereka percaya bahawa setiap bahan headrest mempunyai manfaat kepada si pengguna. Seperti headrest batu jed, ia mampu meningkatkan kecerdikan seseorang.

Masuk ke fasa tamadun Yunani Kuno dan Rom, mereka tukarkan headrest kepada bantal lembut yang diisi dengan jerami atau kapas. Manakala para bangsawan dan elit pula mempunyai bantal diisi dengan bulu pelepah. Seiring dengan kemajuan teknologi, bermula abad ke-19 Masihi iaitu permulaan Revolusi Industri, bantal menjadi produk keperluan bagi rakyat seluruh dunia.

RUJUKAN:

Bulovska, K. 25 May 2017. Pillows Throughout History, Fascinating Beginnings. Walls With Stories.

Gillan, J. 21 May 2022. Ancient Egyptians Slept on Pillows Made of Stone. Ancient Origins.


Habbatus Sauda: Penawar Segala Penyakit

Ketika ini, program pemvaksinan Covid-19 peringkat kebangsaan sedang berjalan di seluruh negara. Tatkala usaha ini giat dijalankan, geng anti-vaksin masih berusaha menyebarkan dakyah mereka bagi menyakinkan orang ramai untuk menolak vaksin Covid-19. Antara dakyah mereka ialah mempergunakan hadis Rasulullah s.a.w berkenaan kelebihan habbatus sauda.

Menurut golongan ini, mereka berpegang kepada sabda baginda mafhumnya, “Pada habbatus sauda itu ada penawar bagi segala penyakit kecuali ma_ti.” (Riwayat Bukhari dan Muslim) Mereka percaya secara literal bahawa ia boleh mengubati semua jenis penyakit kecuali ma_ti. Lebih buruk, hadis ini turut dipergunakan golongan tertentu untuk melariskan penjualan produk-produk berasaskan habbatus sauda tanpa mengira akibat kepada umat Islam.

Salah faham ini perlu diperbetulkan dengan pertama, memahami syarahan para ulama tentang habbatus sauda. Dalam kitab Fathul Bari yang dikarang Imam Ibnu Hajar al-Asqalani rahimahullah, beliau menjelaskan secara terperinci beberapa kegunaan habbatus sauda sebagai penawar penyakit.

Misalnya, bagi individu yang mengalami selesema akibat cuaca sejuk, penawarnya ialah habbatus sauda dihan_curkan dalam bentuk serbuk sebelum diletakkan dalam beg uncang agar boleh dihidu pesakit. Manakala bila dimasak bersama cuka, ia boleh dijadikan sebagai ubat kumur untuk merawat sakit gigi.

Kedua dan paling penting, memahami ungkapan “penawar segala penyakit” merupakan lafaz umum yang membawa maksud yang khusus. Menurut Imam al-Khattabi, penggunaan ungkapan ini amat tepat kerana menurut beliau, tidak ada satu pun tumbuhan yang diciptakan oleh Allah s.w.t di dunia ini yang terkumpul di dalamnya semua manfaat bagi tujuan perubatan.

Perkara ini turut diperincikan oleh Imam Ibnu Hajar dan Imam al-Nawawi bila diminta mengulas ungkapan “penyakit yang sesuai diubati dengannya”. Berdasarkan pengamatan mereka, habbatus sauda hanya sesuai dijadikan penawar bagi penyakit-penyakit yang muncul semasa cuaca sejuk dan tidak berkesan untuk penyakit yang timbul pada cuaca panas.

Imam al-Nawawi turut menambah penyakit-penyakit yang muncul akibat keadaan yang sejuk merupakan penyakit-penyakit yang biasa dalam kalangan masyarakat pada zaman Rasulullah s.a.w. Atas sebab itulah, hadis tentang habbatus sauda’ menggambarkan bahawa banyak manfaat boleh diperoleh daripadanya kerana ia berupaya mengubati pelbagai jenis penyakit yang biasa pada masa tersebut.

Tidak dapat dinafikan herba ini mempunyai khasiatnya yang tersendiri termasuk sebagai ubat untuk penyakit-penyakit tertentu. Memandangkan ia disebut baginda dalam hadisnya, maka apa salahnya lebih banyak kajian dan penyelidikan (R&D) dilakukan untuk mengetahui manfaatnya kepada manusiawi. Ini sudah pasti dapat menguntungkan manusiawi dari segi kesihatan untuk jangka masa panjang.

Yang perlu dielakkan ialah menggunakan sesuatu produk kesihatan di pasaran yang mengandungi habbatus sauda dengan harapan dapat mengubati semua jenis penyakit yang dialami. Bagi penulis, cara usaha dan bertawakal itu sudah lari jauh daripada apa yang diajarkan Rasulullah s.a.w.

Sekiranya hendak berubat, dapatkan dahulu nasihat dan rundingan daripada pakar-pakar kerana ilmu mereka lebih diyakini. Tawakal yang didahului dengan usaha yang lebih diyakini lebih tinggi nilainya di sisi agama. Ini kerana ini menunjukkan sebarang urusan diserahkan kepada orang yang berkepakaran seperti yang dilakukan baginda bila ditanya cara mengusahakan tanaman kurma.

Rasulullah s.a.w memberitahu lebih elok ia diserahkan kepada orang yang pakar dan menambah, “Kamu lebih mengetahui urusan dunia kamu.” (Riwayat Muslim).

RUJUKAN:

Malek, M. (2019). Habbatus Sauda’ Penawar Penyakit?. Utusan Malaysia.


Kenapa Cina Malaysia Tak Dipanggil Tionghoa?

Panggilan terhadap kaum Cina selalu menimbulkan kekeliruan.

Nak panggil Cina, atau panggil Tionghoa?

Perkataan Cina berasal dari perkataan Sanskrit cīna (चीन), yang turut membawa kepada perkataan China/Chinese (Inggeris), Sina (Latin) dan aṣ-Ṣīn (Arab).

Ada banyak teori mengenai asal-usul perkataan Cina ini, tapi teori yang paling diterima ramai ialah ia berasal dari nama Cin (atau Qin menurut ejaan Pinyin moden) yang merupakan nama dinasti pertama Empayar China yang didirikan pada tahun 221 Sebelum Masihi.

Tionghoa pula merupakan sebutan perkataan Zhonghua dalam loghat Hokkien. Zhong bermaksud “tengah” manakala Hua merujuk kepada Huaren, iaitu nama endonim kaum Cina.

Endonim (endonym) ialah panggilan sesuatu kaum/negara oleh kaum itu sendiri. Contoh: orang Melayu panggil diri sebagai Melayu, maka “Melayu” ialah endonim. Malay (Inggeris), Marai (Jepun), Malais (Perancis) dan lain-lain ialah panggilian oleh orang luar, atau eksonim (exonym).

Jadi orang Cina panggil diri mereka sebagai Huaren, yang berasal dari nama purba Huaxia. Cina seberang laut (overseas Chinese, iaitu orang berketurunan Cina yang menetap di luar China) dipanggil huaqiao. Kaum Cina dipanggil huayi.

Zhonghua ialah nama rasmi kepada negara China moden. Republik Rakyat China dalam Bahasa Mandarin disebut sebagai Zhonghua Renmin Gongheguo. Jarang sekali kaum Cina berbahasakan diri mereka sebagai Zhonghua.

Di Indonesia, “Tionghoa” yang lazim digunakan, berbeza dengan Malaysia yang guna “Cina”. Sebabnya penggunaan nama Cina dianggap sebagai celaan (slur) di Indonesia.

Tapi di Malaysia, tidak timbul soal yang sama bila Cina digunakan. Malah penggunaan Tionghoa berbunyi kekok dan tidak menepati citra masyarakat Cina di Malaysia.

Sebabnya, Tionghoa ialah sebutan Hokkien. Hokkien merupakan majoriti di Indonesia, tapi di Malaysia Hokkien hanyalah salah satu kaum terbesar bersama-sama Hakka dan Kantonis. Zhonghua dalam sebutan Hakka dan Kantonis ialah Chonghwa. Tak munasabah kalau Tionghoa didahulukan.

Jadi penggunaan perkataan Cina lebih praktikal walaupun dapat diperhatikan semakin ramai yang lebih selesa dengan panggilan Inggerisnya Chinese.

Selain Huaren, kaum-kaum Cina di Malaysia juga berbahasakan diri Tangren, atau Teng-lang dalam Hokkien, atau Tong-yan dalam Kantonis, atau Tong-ngin dalam Hakka. Maksudnya ialah “orang Tang”.

Malah panggilan orang Tang ini lebih bersejarah dan popular berbanding Huaren yang agak moden. Chinatown selalunya dikenali sebagai Tangrenjie (jalan orang Tang). Nama Kampung Cina di Kota Bharu dan Kuala Terengganu juga dikenali sebagai Tangrenpo, atau Tenglangpo.

Tang merujuk kepada Dinasti Tang, dinasti yang memerintah China dari tahun 618 hingga 907.

Kaum-kaum Cina di Malaysia, yakni orang Hokkien, orang Kantonis, orang Hakka, orang Teochew lebih mengaitkan diri dengan Dinasti Tang sebab di zaman itu orang Cina di sana mula berdagang dan berlayar ke luar. Bila ditanyakan mereka siapa, mereka akan jawab “orang Tang”.

Itu juga asal-usul perkataan Tong San, yang merupakan perkataan Kantonis yang merujuk kepada Tanah Besar China.

Tenglang/Tongyan/Tongngin lebih popular berbanding Huaren disebabkan konsep Huaren hanya mula muncul pada awal abad ke-20, dicipta oleh golongan nasionalis yang mahu mewujudkan identiti kebangsaan bagi penduduk China.

Sebelum itu, identiti sedemikian berubah-ubah ikut zaman, ikut dinasti. Orang yang hidup di zaman Tang akan panggil diri Tang, orang di zaman Ming (1368-1644) akan panggil diri Ming, orang di zaman Qing (1644-1911) akan panggil diri Qing. Tidak mempunyai satu identiti yang merentasi zaman.

Maka intelektual nasionalis seperti Liang Qichao (1873-1929) membelek-belek kitab lama, dan terjumpa perkataan Huaxia yang diguna pakai sebelum Dinasti Qin lagi. Huaxia digabungkan dengan Zhongguo (negara di tengah-tengah, merujuk kepada China), maka jadilah Zhonghua (iaitu Tionghoa yang disebut awal tadi).

Zhonghua Minzu diguna untuk merujuk kepada Chinese nation. Selepas monarki Qing digulingkan, nasionalis ini menubuhkan Republik China, atau Zhonghua Minguo. Republik Rakyat China yang ditubuhkan kemudian pun memakai nama Zhonghua Renmin Gongheguo.

Konsep Zhonghua ini lebih kepada bangsa (nation). Warganegara China lebih lazim membahaskan diri sebagai Zhongguoren, yang bermaksud orang Zhongguo (China).

Bagaimana pula dengan Cina Han (Hanren) atau Han Chinese?

Han ialah etnik terbesar di Zhongguo (China), yang membentuk bangsa Zhonghua. Selain Han, ada juga etnik Uyghur, Mongol, Tibet, Manchu dan lain-lain yang menetap di dalam sempadan China.

Kaum-kaum Cina di Malaysia, di Singapura, di Indonesia, di Thailand, di Filipina pun boleh diklasifikasikan sebagai Han. Cuma penggunaan Tangren dan Huaren lebih menepati konteks kaum Cina di luar China.


Liberal Tuduh Silabus Sastera Melayu Sebagai “Malay-Washing” (Orientasi Melayu)

Beberapa hari lepas, sebelum masuk ke FB. Benda macam ni memang ada puak-puak minoriti bising sebab bagi mereka sistem pendidikan negara kita kononnya “malay-washing.”

Bukan sahaja sastera negara kita, bahkan sejarah kita, lagi-lagi silabus baru negara kita dengan beraninya fokus pada peradaban-peradaban Melayu sebelum Islam seperti Srivijaya, Langkasuka, dan banyak lagi, apatah lagi mengenai Melaka yang jauh lebih mendalam.

Mereka bising dan mengatakan bahawa ianya adalah sejenis “malay-washing”. Sebenarnya kenapa silabus pendidikan kita seperti sastera dan sejarah berlegar sekitar Melayu sebab negara kita Malaysia dibina atas identiti Tamadun Melayu. Dan sekarang giliran sastera Melayu pulak yang menjadi mangsa.

Sastera misalnya, seberapa banyak sastera yang dihasilkan oleh orang Melayu dan bukan Melayu? Perbandingan penulis Melayu menulis dalam Bahasa Melayu ialah lebih 95 peratus dan selebihnya adalah bukan Melayu.

Tentulah lebih banyak penulis Melayu menembusi silabus sastera Melayu negara. Kata penyokong Meritokrasi puak-puak ni, tapi bila meritokrasi diamalkan, kalian yang menempelak pula.

Kalau benar ada niat nak sokong sastera Melayu, bukannya suara seperti ini diluah atas nama “political correctness”, maka tunjukkanlah sokongan kalian kepada dunia penulisan Bahasa Melayu.

Seberapa banyak orang bukan Melayu membeli wadah-wadah penulis berbahasa Melayu? Kenal ke nama Ramlee Awang Murshid raja novel Thriller Malaysia? Pernah kenal J.R.R. Tolkien dunia penulisan fantasi Melayu iaitu Ahmad Patria Abdullah? Pernah ke kalian dengar nama penulis Melayu paling laris buat masa ini, Teme Abdullah?

Kenal ke Karangkraf tu apa? Pernah baca novel Salina? Atau sekurang-kurangnya layan novel ringan macam Fixi? Hatta sahabat Cina aku yang menulis dalam Bahasa Melayu macam Ayman Rashdan Wong pun pembelinya rata-rata orang Melayu.

Kalau karya ringan dan sederhana ini pun jarang nampak sokongan dari orang kalian, apakah boleh dianggap kalian benar-benar membaca wadah-wadah sastera yang jauh lebih berat?

Kalau benar kalian menyokong dunia penulisan Melayu, nescaya penulis-penulis Bahasa Melayu di Malaysia ini kaya-raya sebab pasaran lebih luas kerana tidak hanya Bumiputera sahaja membaca buku-buku kami.

Malangnya orang bukan Melayu lebih fokus kepada menulis dalam bahasa ibunda atau bahasa Inggeris sahaja. Penulis bukan Melayu yang menulis dalam Bahasa Melayu terlalu sikit, hatta pembacanya lagi.

Dah tentu apabila lambakan sastera dalam Bahasa Melayu oleh penulis Melayu, maka banyaklah karya-karya Bahasa Melayu mereka menembusi masuk ke dalam silabus sastera kita.

Dan kononnya memperjuangkan sastera Melayu lebih “multicultural”, tetapi malangnya penulisan mahu mengangkat sastera Melayu agar lebih variasi pun tidak ditulis, hatta satu ayat penuh dalam bahasa Melayu.

Dan kemudian kalian bertanya seperti orang bingung, kenapa kurang karya penulis bukan Melayu? Tepuk dada, tanyalah selera. Jawapannya sudah tersedia pada bagaimana kalian melayan kedudukan Bahasa Melayu itu sendiri.


Black Caesar: Lanun Legenda Kulit Hitam

Black Caesar merupakan seorang lanun masyhur yang hidup pada kurun ke-17 dan kurun ke-18 Masehi. Berasal dari Afrika Barat, Black Caesar ditangkap oleh pedagang hamba. Walau bagaimanapun, kapal yang mengangkutnya itu karam di pesisiran pantai Florida dan Black Caesar pula terselamat dari bencana itu. Lantas, beliau pun memulakan kariernya sebagai lanun sehingga menjadi masyhur. Kehuru-haraan yang disebarkan oleh beliau berakhir pada tahun 1718, apabila Black Caesar disabit atas jenayah melanin dan dijatuhi hukuman mati.Walaupun lanun-lanun berkulit hitam bukanlah suatu perkara yang asing, kebanyakan nama mereka hilang dari rekod sejarah. Salah seorang yang masih diingati sehingga ke hari ini adalah Black Caesar. Menurut legenda, Black Caesar merupakan seorang pembesar Afrika Barat sebelum menjadi lanun.Beliau dikatakan memiliki tubuh sasa yang tinggi dan seorang yang sangat bijak. Pada masa-masa itu, kolonis-kolonis Eropah di Dunia Baru memerlukan hamba-hamba Afrika untuk mengusahakan perladangan mereka. Keadaan sebegini membawa kepada berkembangnya perdagangan hamba.BLACK CAESAR DICULIK OLEH PEDAGANG HAMBAKisah dilanjutkan dengan Black Caesar bagaimana beliau menjadi sasaran oleh para pedagang hamba. Namun dalam banyak kesempatan, beliau berjaya melarikan diri dari ditangkap. Walau bagaimanapun pada akhirnya, beliau berhasil jua diperdaya dan ditangkap. Segalanya bermula apabila seorang kapten kapal (pedagang hamba) berjaya memancing perhatian pembesar Afrika itu dengan menggunakan jam emas miliknya. Kemudian, beliau menjanjikan kepada Black Caesar untuk memberikan harta-harta karun yang jauh lebih berat.Dengan helah sedemikian, beliau berupaya mengumpan Black Caesar dan para pengikutnya untuk menaiki kapal hamba miliknya. Ketika berada di atas kapal, mereka yang bakal dijadikan sebagai hamba ini diberikan makan minum sambil diasyikkan dengan kain-kain sutera, permata-permata dan juga mainan muzik.Di kala semua perkara ini melekakan mereka, kapal tersebut pun mula berlayar. Ketika Black Caesar mula menyedari situasi yang menimpanya itu, keadaan sudah pun terlambat. Walaupun mereka memberikan penentangan, kru kapal tersebut berjaya menundukk dan mendiamkan mereka.

Maka, bermulalah pengembaraan-secara paksa Black Caesar merentas Atlantik menuju Dunia Baru. Semasa dalam perjalanan, Black Caesar enggan makan dan minum. Beliau mungkin boleh meninggal dunia andai bukan kerana seorag kelasi budiman berkeras memberinya makan. Lantas mereka berdua pun menjadi sahabat.Kemudian, kapal yang mereka naiki itu dibadai ribut ketika berada di pantai Florida sekaligus mengakibatkannya karam. Hampir kesemua yang menaiki kapal itu terkorban. Hanya dua orang sahaja terselamat, iaitu Black Caesar dan sahabat kelasinya, yang mana mereka berdua sempat melarikan diri dengan menaiki perahu panjang yang dipenuhi dengan persenjataan dan perbekalan.BLACK CAESAR MEMULAKAN HIDUPNYA SEBAGAI SEORANG LANUNBlack Caesar dan sahabatnya itu menukar haluan hidup dan menjadi seorang lanun. Modus operandi yang digunakan adalah mereka berdua berlakon sebagai kelasi yang telah kekaraman kapal, lalu menarik perhatian kapal-kapal yang lalu-lalang agar memberikan bantuan. Sebaik sahaja mereka berada di atas kapal, mereka akan mula merompak kapal tersebut dan membawa hasil rampasan kembali ke tempat persembunyian. Keadaan sebegini berlanjutan selama beberapa tahun dan mereka berdua berupaya mengumpulkan kekayaan yang amat besar.

Walau bagaimanapun, pada suatu ketika, Black Caesar bersengketa dengan sahabatnya sekaligus mengakibatkan kematian temannya itu. Konflik tersebut tercetus berakibat dari seorang gadis yang diculik dari sebuah kapal. Masing-masing mahu menjadikan gadis tersebut sebagai milik peribadi, lantas membawa kepada pertarungan yang mana mengorbankan sahabat Black Caesar.Black Caesar melanjutkan aktiviti-aktiviti perlanunannya lalu merekrut beberapa buah kapal dan sejumlah kru dengan menggunakan harta rampasan yang telah dikumpulkan sebelum ini. Keadaan tersebut membolehkan beliau menyerang kapal secara lebih terbuka. Legenda menceritakan bahawa Black Caesar menanam harta karunnya di sebuah tempat di Elliot Key.BLACK CAESAR MENYERTAI KRU LANUN BLACKBEARDKebanyakan sumber mendakwa bahawa pada suatu tempoh, Black Caesar menyertai kru lanun seorang lagi lanun masyhur, iaitu Blackbeard. Beliau dilantik sebagai leftenan di kapal utama Blackbeard, Queen Anne’s Revenge. Pada tahun 1718, Blackbeard dibunuh oleh Leftenan Robert Maynard dari Angkatan Laut Diraja British.Black Caesar merupakan salah seorang kru yang terselamat dalam pertempuran tersebut. Namun, beliau ditangkap dan dibawa untuk didakwa di Williamsburg, Virginia. Black Caesar disabitkan dengan kesalahan melanun dan dihukum gantung sampai mati.

Terdapat satu perkara yang menarik berkenaan Black Caesar, di mana Cindy Vallar berpendapat bahawa Black Caesar yang merupakan sebahagian dari kru Blackbeard pada hakikatnya bukanlah Black Caesar yang sama yang beroperasi di Florida Keys. Villy menyebutkan bahawa Black Caesar yang pertama itu pada asalnya merupakan seorang hamba milik Tobias Knight dari Carolina Utara sebelum menjadi lanun.Justeru katanya lagi, wujud kemungkinan bahawa terdapat dua orang Black Caesar dan kisah mereka berdua saling dicampuradukkan. Dalam erti kata lain, berkemungkinan lanjutan kisah tentang Black Caesar yang beroparsi di Florida Keys telah pun hilang dari rekod sejarah.

DITERJEMAH DAN DIOLAH DARI:Wu Mingren. (13 April 2019). Black Caesar: The African Chief Who Was Captured by Slavers and Became a Pirate. Ancient Origins. https://www.ancient-origins.net/history-famous-people/black-caesar-0011738


Saintis Naik Gila Ingin Ke Bulan Menggunakan Kereta Kuda

Perlumbaan siapakah paling pertama menguasai angkasa lepas telah dimulakan selepas Perang Dunia Kedua (WWII), di mana bermulanya Perang Dingin (1947-1991) antara kedua-dua proksi dunia yang berbeza idealogi negara: Amerika Syarikat (AS) dan Kesatuan Soviet (USSR), berlumba untuk menunjukkan kuasa siapakah paling dominan di dunia.

Terdapat banyak pencapaian yang dimiliki kedua-dua kuasa besar pada waktu itu. Antaranya ialah angkasawan USSR bernama Yuri Gagarin menjadi manusia pertama tiba di orbit Bumi pada tahun 1961. Kemudian pada tahun 1969, kapal angkasa AS bernama Apollo 11 membawa angkasawan pertama mendarat di Bulan. Dari perlumbaan ini, kita ketahui bahawa kedua-dua negara ini adalah pencetus penerokaan angkasa lepas.

Tetapi tahukah anda bahawa sebelum Perang Dingin telah ada usaha para saintis untuk menjayakan misi ke Bulan? Ya, saintis dari England ini adalah yang pertama melaksanakan misi ke Bulan pada tahun 1640 dengan menerbangkan dirinya ke angkasa menggunakan kereta kuda terbang!

Kisah Saintis Bernama John Wilkins

Nama saintis yang melakukan misi gila pada waktu itu ialah John Wilkins, seorang ahli matematik, astronomi, dan pembantu paderi gereja. Beliau dilahirkan pada tahun 1614 dari pasangan penukang emas bernama Walter Wilkins dan wanita bangsawan bernama Jane Dod. John memulakan pengajian di Universiti Oxford dalam jurusan matematik. Beliau juga adalah ahli aktif dalam organisasi gereja England.

Boleh dikatakan John mempunyai kerjaya yang seimbang antara bidang matematik dengan aktiviti gereja. Pada tahun 1644, John ditugaskan sebagai paderi kepada putera raja Bohemian bernama Charles I Louis. Kemudian pada tahun 1648 beliau dilantik menjadi warden Kolej Wadham di Universiti Oxford. Beliau kemudian menubuhkan organisasi akademik bernama Royal Society of London for Improving Natural Knowledge pada tahun 1660.

John pernah kemukakan ideanya berkenaan angkasa lepas terutamanya Bulan dalam karyanya berjudul A Discovery of a New World…in the Moon pada tahun 1638. Menurut beliau, Bulan adalah entiti angkasa yang kandungannya berbeza dengan Bumi, malah undang-undang alam di sana bertentangan dengan undang-undang alam di Bumi.

Tambahan lagi, beliau berhujah bahawa Bulan adalah objek semula jadi yang diperbuat dari batu dan mempunyai atmosfera tersendiri seperti Bumi setelah meneropong satelit semula jadi itu melalui teleskop. Walaupun John Wilkins tidak berapa popular berbanding ahli astronomi lain seperti Galileo Galilei dan Nicolaus Copernicus, namun beliau adalah ahli akademik yang kuat mempertahankan idea Galileo tentang ‘Heliocentric’ iaitu Matahari sebagai pusat Sistem Suria dan juga mampu menerangkan lebih jelas kepada pembaca tentang objek-objek angkasa dalam karyanya.

Idea Dan Cabaran John  Wilkins Menjayakan Misi Ke Bulan

John Wilkins mengemukakan beberapa perancangan bagi menjayakan misi pergi ke Bulan dan juga mencari penyelesaian terhadap beberapa halangan tertentu. Halangan pertama yang harus diharungi ialah daya yang menarik objek ke bumi, atau dengan kata lain, daya graviti. Menurut John, daya graviti ini serupa dengan daya magnet, begitu sukar untuk lepaskan daya yang kuat ini.

Dengan mengambil teori daya magnetik Bumi yang diutarakan oleh ahli fizik Inggeris bernama William Gilbert, John mengemukakan bahawa tarikan kedua-dua objek akan melemah apabila semakin jauh jarak tarikan tersebut. Maka, jalan keluarnya ialah objek itu haruslah beraqda di luar julat tarikan magnet Bumi agar pelancaran angkasa ke Bumi berjalan lancar.

John kemudian melakukan pengiraan geometri dan trigonomatri daya tarikan Bumi dan keputusannya menunjukkan daya tarikan melemah ketika objek berada di 32 kilometer dari paras laut. Walaupun berjaya mencari titik lemahnya daya tarikan tersebut, halangan kedua muncul iaitu udara semakin menipis dan suhu semakin sejuk ketika meninggalkan Bumi.

Cara John Wilkins selesaikan masalah kedua ini ialah melalui kepercayaan teologi sebab latar belakang beliau sendiri sebagai penganut ajaran Kristian. Maksudnya, memakai konsep kepercayaan Tuhan sebagai pengatur alam. John percaya bahawa sebab suhu semakin menurun semasa berada di puncak gunung ialah kehadiran awan. Menurut kepercayaan penganut ajaran Kristian, awan dicipta dahulu sebelum Matahari semasa Tuhan menciptakan Bumi.

Bagaimana dengan udara yang semakin menipis? John juga percaya bahawa bukan udara yang menipis. Sebenarnya kita yang meninggalkan dunia manusia yang penuh dosa. Kita akan merasa tercungap-cungap kekurangan udara di langit kerana inilah proses ‘penyucian’ dari udara yang ‘kotor’ dan ‘penuh dosa’ dari dunia manusia. Lama-kelamaan kita akan terbiasa dengan udara di luar Bumi.

Di sinilah John menganggap misinya ke Bulan hampir berjaya dengan selesaikan ketiga-tiga halangan ini: daya tarikan Bumi melemah pada 32 kilometer dari paras air, awan haruslah tiada di langit, dan percaya keadaan udara yang nipis hanya sementara saja. Nampak tidak masuk akal namun inilah penyelesaian saintifik John Wilkins pada ketika itu.

Penciptaan ‘Kapal Angkasa’ John Wilkins

Pada tahun 1648, John Wilkins menerbitkan karya seterusnya berjudul Mathematical Magick; or, The wonders that may be performed by Mechanical Geometry. Buku tentang reka bentuk ciptaan mesin yang John sendiri bayangkan. Salah satu reka bentuknya ialah ‘Kereta Kuda Terbang’, kapal angkasa yang kononnya mampu membawa manusia ke Bulan.

‘Kereta Kuda Terbang’ direka bentuk dengan pasangkan sayap di badan kereta kuda. Kereta kuda ini beroperasi menggunakan sistem spring dan roda serta jadikan bahan letupan sebagai sumber ‘minyak’ untuk hidupkan kereta kuda ini. John juga mencadangkan beberapa eksperimen bagi mencari bahan sebenar membina sayap kereta kuda ini. Dikatakan Robert Hooke iaitu ahli arkitek Inggeris juga melakukan eksperimen ciptaan kereta kuda milik John ini melalui karyanya berjudul Micrographia pada tahun 1665.

Tetapi sayangnya, misi pergi ke Bulan yang telah lama John usahakan dilupakan begitu saja. Bukan saja diabaikan namun penerangan beliau tentang ciptaan kapal angkasanya serta cabaran-cabaran yang beliau sendiri sangka mampu diselesaikan adalah mengarut semata-mata.

Sains semakin berkembang zaman berzaman. Teori John tentang udara telah dipatahkan dengan kehadiran ruang vakum di luar atmosfera Bumi. Manakala mesin mekanikal sebenarnya tidak mampu bertahan di ruang tersebut kerana keterbatasan pennggunaan serta ketidaktahanan mesin tersebut. Dengan perkembangan bidang sains ini, projek angkasa John Wilkins diabaikan begitu saja. Walaupun begitu, ideanya tentang penerokaan angkasa masih lagi menjadi inspirasi bagi saintis-saintis di masa hadapan.

Kami menulis ikut semangat untuk bantu orang ramai dapatkan ilmu secara percuma. Sebab itu kami enggan buat konsep langganan artikel (subscription). Tetapi kami mohon jasa baik kalian untuk beli buku kami. Dengan pembelian buku, kalian sedang membantu kami teruskan semangat ini sampai bila-bila. Link pembelian: https://shopee.com.my/thepatriotsasia

RUJUKAN:

Chapman, A. 1991. A World in the Moon – Wilkins and his Lunar Voyage of 1640. University of Havard.

Chapman, A. 2014. Fly Me to the Moon. Oxford Academic.

Johnston, M. 7 August 2022. Astronomer John Wilkins Planned a Moon Mission in 1640 AD with a Flying Chariot! Ancient Origins.


Saintis Menemui Cara Pembinaan Piramid

Tempohari semasa kami mengulas tentang menara firaun, ramai yang cuba kaitkannya dengan piramid. Siap ada yang kata “sains sampai hari ini pun tidak mampu buktikan cara ia dibina”. Ikutkan, bukannya tidak mampu. Cuma kalangan saintis ini amanah terhadap ilmu.

Justeru, mereka tidak gopoh menamakan pembuktian sebagai mutlak. Tetapi sekadar teori. Persis sepertimana mereka berteori tentang model penciptaan alam (teori Big Bang). Walaupun teori tersebut kukuh dan boleh diguna pakai, ia tetap digelar teori – yakni, teori yang terbukti.

Ini kerana sains sifatnya berkembang seiring penemuan akan datang. Sebab itu dalam beberapa keadaan, saintis tidak sibuk menegakkan kemuktamadan. Tetapi mengusulkan andaian yang disertakan pembuktian.

Misalnya dalam konteks cara membina piramid ini, ia disebut ‘andaian’ kerana firaun bukannya macam kita – ada privilege untuk merakam gambar atau video tutorial tentang segala benda. Sebaliknya, rakaman mereka agak terhad dan hanya menjurus kepada tiga perkara; iaitu lukisan dinding, tinggalan papirus, dan kesan runtuhan.

Maka untuk meneroka hal-hal silam, saintis perlu mencantum kepingan puzzle daripada ketiga-tiga sumber ini. Masalahnya, sumber-sumber ini bukan sekali cari terus jumpa semua. Perlu cari satu-satu, dengan setiap satu makan masa yang lama.

Tambahan pula, bahasa Mesir Purba baru difahami dalam satu-dua kurun kebelakangan. Sedangkan, jarak masa kefiraunan dengan kita adalah lebih kurang 3,000-5,000 tahun. Jadi semua boleh bayang, betapa sebenarnya dalam 200 tahun inilah pengetahuan kita tentang Mesir Purba dikemaskini – dari penafsiran Batu Rosetta hinggalah cara piramid dibina.

Kalau ikut teori dan simulasi yang dibuat, kaedah pembinaan piramid ini boleh dibahagikan kepada empat peringkat – (1) meninjau, memilih dan menyediakan asas binaan, (2) mengumpul dan menguruskan para pekerja, (3) menghasilkan bahan mentah dan akhir sekali (4) mengangkut bahan ke kawasan pembinaan.

Namun sebelum kita lanjut ke penerangan bagi keempat-empat peringkat tersebut, semua perlu maklum yang ilmu kejuruteraan dalam membina piramid ini bukan terbangun dalam satu-dua generasi. Sebaliknya para firaun cuba berkali-kali sampai jadi.

Bermula dari sekadar makam segi empat tepat (disebut mastaba), kemudian berinovasi jadi piramid bertingkat (era Djoser), kemudian jadi piramid bengkok (era Sneferu), kemudian barulah disempurnakan bentuknya pada era Khufu.

Kalau dihitung, perkembangan ini makan masa 200 tahun juga. Kira hampir sama tempohnya dengan perkembangan model kereta – dari kereta petak hinggalah kereta elektrik berbentuk-kompak. Justeru daripada sini saja kita dapat tahu yang piramid dibina oleh manusia – bukan makhluk asing apatahlagi jin (sihir) dan gergasi.

Hal ini dibuktikan lagi menerusi kajian arkeologi di sekitar Giza, di samping penemuan sejumlah papirus dari era Khufu di Wadi al-Jarf – di mana, papirus tersebut menyebut tentang Ankhef, adik tiri Khufu yang dilantik sebagai penyelia pembinaan piramid pada tahun ke-27 pemerintahan Khufu. Sebelum itu, kata saintis, tugas menyelia digalas oleh seorang pegawai lain bernama Hemiunu. Kiranya, mereka berdua inilah yang menguruskan kebajikan para pekerja – baik soal kediaman, makan-minum dan pakaian, hinggalah soal gaji dan keselamatan.

Kalau ikut catatan Herodotus, jumlah mereka adalah sekitar 100,000 orang hamba. Tetapi hasil kajian Mark Lehner dari Harvard mendapati jumlah sebenar hanya sekitar 30,000 orang sahaja. Itu pun bukan berkumpul sekali gus. Sebaliknya, mereka digilir dalam setahun. Kira pada satu-satu masa, hanya 2,000 orang sahaja yang bekerja.

Angka ini diberi berdasarkan kajian yang dibuat di runtuhan ‘bandar’ berhampiran piramid Menkaure – di mana, ia lengkap dengan kediaman para pegawai  (jurutera) dan buruh binaan, pelabuhan, kuil, kuari, arkib catatan, dan kandang ternakan.

Turut dijumpai di situ adalah tulang-tulang haiwan – merangkumi lembu, biri-biri, dan kambing – yang menurut saintis, cukup untuk menghasilkan purata 4,000 paun daging setiap hari sebagai makanan buat para pekerja.

Ini sekali gus menuding betapa kebajikan para pekerja cukup terbela dan mereka tidaklah dilayan seperti hamba. Mereka ada kediaman. Mereka diberi makanan berkhasiat (lebih berkhasiat dari diet rakyat kebanyakan). Mereka juga diberi bayaran. Kira, lengkap serba-serbi. Sampai kalau ada majikan sekarang yang culas tiga perkara tadi, patut malu dengan firaun. Sebab firaun pun tahu jaga pekerja.

Habis cerita bab pekerja, kita pindah pula kepada bab bahan binaan. Ikutkan, binaan piramid ini menggunakan beberapa bahan. Antaranya batu granit, batu kapur, batu alabaster, batu basalt, batu gypsum, dan bata dari tanah liat yang dibakar. Kesemua batu ini didatangkan dari lokasi berbeza.

Misalnya, batu granit diangkut (ikut Sungai Nil) dari Aswan (berjarak 500 batu dari Giza). Batu alabaster pula diambil dari Luxor (berjarak 300 batu) manakala batu basalt dari Fayoum (berjarak 50 batu).

Untuk batu kapur dan tanah liat bakar, ia dihasilkan secara lokal – yakni di kuari yang terletak di seberang sungai. Ikutkan memang kebanyakan bahan dibuat berhampiran tapak pembinaan, sekali gus memudahkan kerja-kerja pengangkutan.

Cuma sebelum bercerita soal mengangkut, ada baiknya kita sentuh perihal bagaimana batu-batuan tersebut dipotong. Sebetulnya, memang satu keajaiban pun untuk mereka mampu memotong batu dengan tepat. Sedangkan masa itu mereka masih berada pada zaman tembaga. Yakni, belum ada peralatan besi yang lebih tajam. Jadi, teknik dan kemahiran betul-betul memainkan peranan.

Kalau ikut simulasi yang saintis lakukan, proses pemotongan ini banyak dibantu oleh tindak-balas air. Di mana, batu-batu ini pada mulanya diketuk pada bahagian atas menggunakan baji kayu. Persis macam kita ketuk paku pada dinding rumah. Atau kalau nak bayangan mudah, boleh rujuk gambar atas.

Kemudian selepas baji-baji ini tembus ke dalam, batu tersebut pun direndam ke dalam air. Ini supaya baji-baji tadi mengembang lalu membuatkan batu tersebut merekah. Rekahan inilah yang lantas dipukul dengan pahat, sekali gus batu pun terpotong. Cuma, bagaimana mereka potong ikut sudut yang betul? Kalau pasal itu, lebih disarankan tengok terus video 2 minit di bawah – supaya mudah faham.

Dalam video ini turut ditunjukkan satu teori lain tentang kaedah logistik yang lebih maju

Lantas selepas batu tersebut selesai dipotong, ia pun diangkut dari kuari ke kawasan pembinaan menggunakan tongkang. Di sini, terusan-terusan buatan amat memainkan peranan. Di mana, ia dihubungkan dari Sungai Nil terus ke kawasan yang lebih hampir dengan lokasi pembinaan.

Kemudian dari situ, batu-batu tersebut diluncurkan ke piramid menggunakan kaedah yang hampir mirip dengan cara Sultan Muhammad al-Fateh meluncurkan 70 buah kapal di atas bukit. Iaitu, dengan membasahkan pasir menggunakan air (supaya daya geseran berkurang), lalu meletakkan kayu-kayu penggolek supaya memudahkan gerabak peluncur yang memuatkan bongkah batu ditarik oleh sekumpulan pekerja (biasanya 8 orang, bergantung berat).

Untuk mengangkutnya naik ke atas pula, sistem tanjakan digunakan. Konsepnya lebih kurang saja macam laluan untuk kerusi roda golongan kelainan upaya. Di mana, pada bahagian sisi piramid dibina permukaan rata namun cerun secara melingkar (seperti tangga). Pada kedua-dua sisi permukaan ini kemudian dipasakkan tiang-tiang kayu. Dari tiang-tiang kayu inilah gerabak peluncur tadi digerakkan – menggunakan tali.

Proses begini diulang lagi dan lagi, sampailah piramid siap dibina hingga ke puncak – dengan puncaknya ditatahi emas sambil seluruh binaannya pula diselaputi batu kapur putih. Ini sekali gus membuatkan piramid berkilauan terang tiap kali disuluhi cahaya matahari – persis berkilaunya sesiapa yang berdahi licin atau berkepala botak.

Cuma itulah, sayangnya… selaputan putih ini habis dikokak dek gempa bumi dan penguasa-penguasa terkemudian yang menggunakan batu kapur tersebut sebagai bahan untuk membina bangunan-bangunan baru. Lantas, piramid pun togel sepertimana yang kita kenali hai ini.

RUJUKAN

Freudenrich, Craig. (nd). How Pyramids Work. How Stuff Works.

Jarus, Owen. (2016, 14 June). How Were the Egyptians Pyramids Built? Live Science.

Little, Becky. (2020, 29 January). How Did Egyptians Built the Pyramids? Ancient Ramp Find Deepens Mystery. History.

McKenzie, Eleanor. (2017, 24 April). How Was Granite Quarried in Ancient Egypt? Sciencing.

Smithfield, Brad. (2016, 6 September). The Great Pyramid of Giza was once covered in highly polished white limestone, before it was removed to build mosques and fortresses. The Vintage News.

Winkler, Andreas. (2018, 29 November). The economy of Ancient Egypt laid the groundwork for building the pyramids. Quartz Africa.


Norio Wakamoto – Chuck Norris Versi Anime

Anda mahukan
pelakon suara Jepun yang mempunyai suara baritone yang lantang, mantap, serta dramatik?
Sering menjadi suara bagi watak-watak
jahat (villain),
namun sekali-sekala menjadi watak baik?

Sesekali
mengambil peranan sebagai sang pencerita dengan huraian yang bukan-bukan? Jangan
risau! Saya sudahpun jumpa orangnya. Memperkenalkan: Norio Wakamoto (規夫 若本)!

“HARRO, EVERYNYAN!
HOW ARE YOU? FINE, SANKYUU!” – Ayah Chiyo, Azumanga Daioh

LATAR BELAKANG

Norio Wakamoto. Gambar diambil dari laman sesawang
IMBb.

Norio Wakamoto (規夫 若本)
lahir
pada 18 Oktober 1945 di Wilayah Yamaguchi, Jepun. Media tidak merakamkan
apa-apa maklumat berkenaan beliau semasa zaman kanak-kanak & remaja beliau,
namun umum mengetahui bahawa beliau dibesarkan di Bandar Sakai, Wilayah Osaka,
Jepun, dan merupakan pelajar lulusan Universiti Waseda (早稲田大学 Waseda
Daigaku).

Selepas menamatkan
pengajian beliau dengan jayanya di university berkenaan, beliau kemudian
mendapat kerja sebagai pegawai polis dibawah skuad anti-riot di Jabatan Polis
Metropolitan Tokyo (警視庁 Keishichō).

Kemudian, beliau
melepaskan jawatan pegawai polis, dan mula aktif sebagai pelakon, pelakon
suara, dan pencerita ketika beliau berumur 27 tahun. Beliau mempunyai hubungan
sekutu dengan agensi bakat Sigma Seven, mengambil peranan sebagai pencerita di
syarikat tersebut.

PERANAN SEBAGAI PELAKON SUARA

Di awal karier,
beliau menggunakan nama Noriaki Wakamoto. Beliau amat berkebolehan dalam
menyumbang suara bagi watak-watak yang ‘hammy’, iaitu lantang, dramatik,
mantap, serta megah, kebiasaannya dimiliki oleh watak jahat, dan hanya
terkadang wujud pada watak baik.

Sungguhpun peranan
suara beliau seolah-olah terhad kepada watak jahat dengan suara yang
seolah-olah ditokok tambah, beliau juga pernah menjadi penyumbang suara
terhadap watak-watak yang amat lain dari kebiasaannya, seperti seorang
pencerita, watak yang bersuara lunak, dan sebagainya.

Kepakaran dan
kemahiran beliau sebagai seorang pelakon suara menarik minat dan hormat bukan
sahaja dari kalangan peminat, malah juga dari pelakon-pelakon suara lain,
sehinggakan terdapat program yang bernama ‘Wakamoto Impression’ yang bertujuan
untuk meniru suara garau beliau.

Berikut merupakan
contoh ataau sampel suara beliau:-

TEMU BUAL “JALAN ‘SEIYUU’” – RINGKASAN

“Saya tidak pernah
‘mahu jadi seorang pelakon suara’. Selepas pengajian saya tamat di universiti,
saya bekerja sebagai apa yang saya anggap sebagai ‘kerja berat’.”

Menurut Wakamoto, bekerja sebagai polis tidak berapa padan dengan jiwa beliau, dan tertanya-tanya apakah pekerjaan yang beliau boleh menggunakan bakatnya. Kemudian, beliau terjumpa sebuah artikel di dalam surat khabar tempatan yang bertajuk ‘Kurosawa Ryo Menubuhkan

Sebuah Akademi Alih Suara’, mengajak mana-mana individu yang mahu mencuba nasib sebagai pelakon suara. Beliau kemudian menyertai uji bakat tersebut, dimana ketika itu, beliau berumur 25 tahun. Beliau menyangka bahawa beliau akan gagal uji bakat tersebut, namun nasib menyebelahi beliau, dimana 10 hari kemudian, beliau mendapat surat penerimaan dari akademi tersebut, sejurus memeterai nasibnya sebagai pelakon suara.

Nakano Kanji, salah seorang dari pengarah utama Syarikat Filem Tohokushinsha (株式会社東北新社 Kabushiki-gaisha Tōhokushinsha) merupakan individu yang bertanggungjawab meluluskan temuduga Wakamoto. Beliau kemudian menyertai kelas ‘alih suara’ selama setahun, dan bekerja sebagai ‘pengalih’ suara bagi pelbagai filem dan siri luar negara.

Pada masa itu, hanya sekali-sekala sahaja anime dikeluarkan pada masa itu, maka kebanyakan kerja beliau hanya mengalih suara filem dan siri luar negara sahaja. Siri pertama yang menampilkan alih suara beliau ialah The F.B.I.. Menurut beliau, dua atau tiga tahun selepas bergelar ‘pro’, iaitu selepas penayangan anime ‘Brave Raideen’, barulah pengeluaran anime berlaku secara besar-besaran.

Tuntutan pekerjaan menyebabkan Wakamoto perlu menyesuaikan diri menjadi pelakon suara bagi siri tempatan pula. Semestinya, beliau tidak begitu memahami perkara yang berkaitan ketika beliau baru memulakan langkah beliau sebagai pelakon suara. Pada waktu itu, jelas sekali beliau bergelut dengan kerja bagi memenuhi kehendak pengarah.

Walaubagaimanapun, beliau faham, sebagai seorang seiyuu, seseorang tidak perlu risau tentang penampilan diri dan seiyuu yang lain, dimana dia hanya perlu melakukan apa yang terbaik bagi dirinya, asalkan dia memenuhi kehendak pengarah. Bekerja sebagai seiyuu memberi beliau rasa kebebasan, iaitu bagaimana beliau mahu membawa watak yang beliau mainkan dengan suara beliau, dan untuk meningkatkan lagi kemahiran lakon suaranya.

Wakamoto  pernah menyatakan pada zaman beliau berkecimpung di bidang lakonan suara, tempat bekerja beliau iaitu semestinya di studio rakaman, seolah-olah sebuah medan perang. Di situ bukan sahaja hanya terdapat 3 mikrofon, malah juga terdapat ‘hierarki’ di sana, dimana beliau sebagai ‘rookie’ terpaksa bersaing dengan para senior.

Mereka menghalang para ‘rookie’ dari mengalihkan mikrofon. Para ‘rookie’ terpaksa menyumbang suara sedikit jauh dari mikrofon. Mujur zaman selepas beliau, sifat sopan wujud di kalangan seiyuu, sekaligus menghapuskan ‘hierarki’ tersebut.

Sepanjang 10 tahun pertama sebagai pelakon suara, Wakamoto mula sedar bahawa seseorang boleh pergi jauh dan mendalam walau dengan profesion sebagai ‘seiyuu’ sekalipun. Pada waktu itu, beliau terkilan dengan ketidakcekapan diri sendiri kerana gagal memenuhi permintaan kru pengeluaran beliau atas sebab kekurangan kemahiran yang berkaitan.

Kesedaran ini mendorong beliau untuk melakukan sesuatu bagi meningkatkan kemahiran dan skop kerja beliau, ditambah lagi sewaktu beliau berumur 50an, tawaran kerja bagi pelakon suara mula berkurangan, dan beliau perlu melakukan sesuatu.

Wakamoto mula
melakukan pelbagai latihan bagi menaiktaraf kemampuan beliau, seperti ‘Kaedah
Pernafasan Nishino’ dan ‘Nyanyian Koshinto’. Beliau turut menuntut ilmu
berkenaan ‘Latihan Jibeta’ dari seorang penghibur jalanan terkenal, Kubota
Hisashi selama 5 tahun.  Berkat hasil
latihan-latihan yang beliau amalkan selama beberapa tahun, maka lahirlah apa
yang kita kenal dari beliau pada hari ini, iaitu ‘Wakamoto style’.

Menurut Wakamoto, semua orang mempunyai suara, dan semua orang mampu mempelajari bahasa Jepun. Namun, untuk menjadi seorang seiyuu, seseorang perlu membina kemahiran diri, disamping melakukan latihan yang banyak, agar mampu memenuhi kehendak industri, seterusnya membuka jalan sendiri bagi meneruskan pekerjaan sebagai seiyuu.

“Bila anda sampai saja ke tempat kerja, tugas anda telahpun selesai,” bermaksud, apa yang seseorang perlu buat ialah keluarkan segala kemahiran yang ada di dalam diri dan bagi menyempurnakan tugasnya di depan mikrofon dengan jayanya. Beliau berpendapat tiada maksud tetap berkenaan ‘Jalan Seiyuu’, seseorang cuma perlu membuka jalan tersebut dengan kuasa sendiri.

SENARAI WATAK YANG DIMAINKAN

Senarai watak yang dimainkan oleh Wakamoto. Gambar diambil
dari laman sesawang Facebook melalui page Seiyuu.

Sejak tahun 1972
hingga sekarang, beliau telah berkecimpung dalam dunia pelakon suara, dan telah
menghidupkan ratusan watak-watak animasi Jepun, serta menjadi ‘dub’ atau ganti
suara terhadap puluhan siri dan filem.

Oleh kerana ianya
terlalu banyak untuk disenaraikan, maka penulis hanya memilih watak-watak dari
siri-siri animasi, filem, dan game yang terkenal sahaja.

Anime

 1. Alexander Anderson dari siri Hellsing
Ultimate.

2. Augustus dari siri Demonbane.

 3. Biagio Busoni dari siri A Certain Magical
Index.

4. Cell dari siri Dragon Ball.

 5. Emperor Charles zi Britannia dari siri Code
Geass .

6. Gambino dari siri Berserk (1997).

 7. Oda Nobunaga dari siri The Sengoku Basara:
Samurai Kings.

8. Vicious dari siri Cowboy Bebop.

9. General Godwin dari siri Dog Days.

10. Mechazawa dari
siri Cromartie High School.

11. Pencerita/ Suara
dari Kayangan dari siri Hayate the Combat Butler.

12. Ayah Chiyo
dari siri Azumanga Daioh.

13. Kagato dari siri
Tenchi Muyo! dan Tenchi Universe.

14. Matsudaira
Katakuriko, dari siri Gintama.

15. General
Winters Socalo dari siri D.Gray-Man.

Permainan Video

 1. Al-Cid Margrace dari siri Final Fantasy
XII.

2. Allen Brady dari siri Super Robot Wars.

3. Pencerita dari Zettai Hero Project.

4. Father Balder dari Bayonetta: Bloody Fate.

5. Barbatos Goetia dari Tales of Destiny 2.

 6. Dracula dari Castlevania: Symphony of the
Night dan seterusnya).

7. Gene dari Metal Gear Solid: Portable Ops.

8. Igniz dari The King of Fighters 2001.

9. Duke Duffau dari Chrono Crusade.

10. Ippatsu dari
Granblue Fantasy.

11. Yoshimitsu dari
SoulCalibur IV, menggantikan Nobuyuki Hiyama

12. General Baal dari
Grandia.

13. Golba dari
Samurai Shodown: Edge of Destiny.

14. Johnny Sfondi dari
Guilty Gear X, XX, and Xrd -SIGN-/-REVALATOR-.

15. Suara suit nano
dari the Crysis versi Jepun.

Alih Suara

1. Aziz (Art Malik) dari filem True Lies.

2. Megatron dari siri Transformers Animated.

 3. Raiden (Christopher Lambert) dari filem
Mortal Kombat yang pertama.

4. Charon dari filem Dante’s Inferno.

 5. The Lord of Darkness dari filem Legend
(1985).

 6. Dr. Josef Heiter (Dieter Laser) dari filem The
Human Centipede

 7. Griffin the Invisible Man dari filem Hotel
Transylvania 1 dan 2.

8. Mr. Sinister dari siri animasi X-men.

9. Henri Ducard dari filem Batman Begins.

10. Maugrim dari
filem The Chronicles of Narnia: The Lion, the Witch, and the Wardrobe.

ANEKA PERKARA
TENTANG NORIO WAKAMOTO

Gambar diambil dari laman
sesawang Pixiv.

Penulisan ini
seolah-olah tidak lengkap jika tidak disertakan sekali dengan meme dan cerita
ringkas yang berkaitan dengan pelakon suara hebat ini.

Terdapat lagu-lagu
pembuka anime yang dinyanyikan atau disuarakan oleh beliau, sekaligus
menjadikan lagu tersebut agak lucu namun berbaloi untuk didengar, contohnya di
pautan di bawah:-

1) Bakemonogatari
– Renai Circulation

2) Haiyore!
Nyaruko-san – Taiyou Iwaku Moe yo Chaos

3) Lucky Star – Motteke!
Se-ra-fuku

Berikut merupakan
contoh suara beliau di anime-anime terkenal:-

1) Ucapan Maharaja
Wakamoto Charles zi Britannia:

2) Contoh suara
Wakamoto sebagai Oda Nobunaga di siri animasi Basara:

3) Wakamoto
sebagai Alexander Anderson dari siri animasi Hellsing Ultimate, menggantikan
mendiang Nachi Nozawa:

4) Sebagai
tambahan, beliau tidak kisah menggantikan ucapan beliau di nombor 1 tadi dengan
ucapan tentang… anda tengoklah sendiri!:

Tak dapat tidur?
Anda mahu didodoikan dengan suara beliau yang mantap dan mengasyikkan?

Pernah sekali
diceritakan, ketika beliau sedang berlatih suara Cell dari Dragon Ball di
rumahnya, anak-anak jiran di sekitar pasti akan mendengar beliau, datang ke
pintu rumah beliau dan berteriak “Cell, keluarlah dan lawan kami!”. Beliau pun
membuka pintu rumahnya dan menjerit “Siapa di sana? Siapa yang mahu diserap?”

Menurut Kappei
Yamaguchi dari komentari Giant Robo,Wakamoto sentiasa melakukan ratusan
‘push-up’ sehari walaupun umurnya teah mencecah 70an. Kuat lagi orang tua ni!

RUMUSAN

Norio Wakamoto
merupakan pelakon suara senior dan antara pelakon suara yang terbaik dimiliki
Jepun. Dengan 47 tahun pengalaman beliau sebagai seorang seiyuu terkenal,
beliau telah meminjamkan suara beliau kepada ratusan siri televisyen, siri
animasi, video, dan filem.

Sungguhpun peranan
beliau terhadap watak yang dimainkan beliau seolah-olah ‘terkunci’ dengan watak
jahat yang bersuara lantang dan dalam, beliau juga mampu memainkan watak yang
lain dari watak yang biasa dimainkan oleh beliau, seperti watak baik, watak
lemah lembut, malah tukang pencerita luar dari piawai biasa!

Apakah watak dari
siri animasi atau permainan video kegemaran anda yang kebetulan disuarakan oleh
Norio Wakamoto? Kongsikan pendapat anda tentang seiyuu hebat ini di ruangan
komen.

RUJUKAN

1) #107 – Wakamoto Norio. (2016, Januari 14). Diambil pada 7 Julai 2019 di https://seiyuuplus.wordpress.com/category/seiyuu/wakamoto-norio/

2) NORIO WAKAMOTO. (n.d.). Diambil pada 7
Julai 2019 di https://www.behindthevoiceactors.com/Norio-Wakamoto/

3)
Norio Wakamoto. (n.d.). Diambil pada 7 Julai 2019 di https://www.imdb.com/name/nm0906696/?ref_=nmbio_bio_nm

4) Norio WAKAMOTO. (n.d.). Diambil pada 7 Julai 2019 di https://www.animenewsnetwork.com/encyclopedia/people.php?id=954

5) Wakamoto Norio. (n.d.). Diambil pada 7 Julai 2019 di http://www.usagi.org/doi/seiyuu/wakamoto-norio/

6) Creator / Norio Wakamoto. (2013, September 21).
Diambil
pada 7 Julai 2019 di https://tvtropes.org/pmwiki/pmwiki.php/Creator/NorioWakamoto

7) Wakamoto, Norio. (). Diambil pada 7 Julai 2019 di https://myanimelist.net/people/84/Norio_Wakamoto


Rahsia Di Sebalik Lawak Sudin

Apabila kita menonton siri BUJANG LAPOK kita telah disajikan dengan lawak jenaka spontan yang tidak pernah jemu untuk di tonton walaupun telah berulang kali kita menontonnya. Lawak jenaka yang dipertontonkan masih segar sehingga ke hari ini dan juga masih mampu membuat kita generasi sekarang ketawa dan terhibur.

Bercerita tentang BUJANG LAPOK tidak sah jikalau kita tidak menceritakan tentang salah seorang pemain karektor utama dalam filem berkenaan. Seniman S.SHAMSUDIN atau nama sebenarnya SHAMSUDIN BIN DALI adalah seorang watak penting yang memainkan peranan dalam menghidupkan lawak jenaka bersama P.RAMLEE dan AZIZ SATTAR. Satu kehebatan SUDIN dalam berlawak, beliau adalah seorang yang tidak memerlukan skrip dalam menterjemahkan dialognya disamping permainan memek mukanya sangat berkesan sehingga mempu membuat penonton yang melihat ketawa walaupun beliau tidak berdialog.

Salah satu rahsia yang beliau amalkan untuk membuatkan beliau sebati dengan pelbagai jenis lawak ialah dengan menggunakan kerengga. Menurut S.SUDARMADJI, SUDIN akan berlatih seorang diri dengan meletakkan kerengga di atas batang hidungnya dan membiarkan kerengga itu berkeliaran di mukanya. Dengan cara ini SUDIN dapat membuat senaman muka bagi mengelakkan beliau berasa geli akibat berkeliarannya kerengga itu tadi. Secara tidak langsung SUDIN telah melakukan teknik memek muka yang natural bukan dibuat buat.

Di kehidupan yang sebenar S.SHAMSUDIN bukanlah seorang yang suka berlawak seperti yang kita boleh lihat karektornya di dalam filem. Beliau seorang yang serius dan kurang bercakap banyak. Jarang kita melihat SUDIN berkongsi secara berlebihan tentang pengalamannnya bersama P.RAMLEE mahu pun kenangannya di Jalan Ampas apabila beliau ditemuramah. Pernah terjadi satu kisah apabila ada seseorang telah membuatkan SUDIN marah, dan cara SUDIN melepaskan kemarahannya itu adalah dengan membaca Al-Quran dengan kuat di tengah panas. Menurut seniman dan pelawak Wahid Satay, sangat susah untuk mendominasi pentas apabila beliau seringkali digandingkan dengan SUDIN ketika melakukan stand up comedy bersama. Kalau kita ada kuncinya baru berjaya kita diamkan SUDIN katanya.

Itulah serba sedikit perkongsian tentang sifat keperibadian seorang pelawak yang sangat berkarisma di eranya. S.SHAMSUDIN sentiasa berada di dalam kelasnya yang tersendiri.


Langkah Sheraton Yang Menjatuhkan Imran Khan

Politik Pakistan sebenarnya tidak popular langsung di Malaysia. Kalau tanya pada orang ramai, silap-silap ada yang cakap Imran Khan adalah ahli keluarga Shah Rukh Khan.

Penjelasan mudah: Imran dilucut jawatan Perdana Menteri Pakistan minggu lalu. Terdapat beberapa perkara menarik tentang politik sana yang nampak macam lebih kurang dengan situasi Malaysia.

Pertama sekali Imran tidak perlu karier politik untuk menimba populariti.

Beliau pernah bermain kriket untuk Pakistan di peringkat kebangsaan – dan sebelum menceburi bidang politik, beliau bantu mengasaskan banyak hospital kanser di bandar-bandar utama seperti Lahore dan Peshawar.

Sekadar pengetahuan, rakyat Pakistan sentiasa diancam kanser payu dara, prostat dan paru-paru (Tariq, et al., 2015).

Jadi sebelum masuk politik, Imran sudah mengambil cakna dengan masalah dihadapi Pakistan. Beliau melangkah masuk pada tahun 1996, selepas mengasaskan Parti Tehreek-e-Insaf Pakistan (PTI).

Parti ini mengambil kedudukan tengah-kiri kerana menyokong prinsip kebajikan dan keadilan sosial secara populis. PTI bertatih sebagai “parti sebuah kerusi” dan dalam masa 20 tahun bangun menjadi blok pembangkang kedua terbesar dalam dewan.

2018 Yang Mengubah

PTI mampu membentuk kerajaan pada tahun 2013 lagi, jika Imran Khan bekerjasama dengan Nawaz Sharif. Rezeki Imran terbuka lima tahun kemudian, tanpa penglibatan Nawaz. Sebenarnya Nawaz sudah tidak tiga kali menjadi Perdana Menteri Pakistan:

Betapa rosaknya institusi politik Pakistan kerana tiada pemimpin menikmati majoriti mudah. Imej parti Nawaz terjejas sampai memangkinkan kemenangan Imran… sekali lagi tanpa majoriti mudah tetapi boleh mengangat sumpah dengan restu Liga Muslim Pakistan.

Namun apakan daya – Pakistan bukan Israel sampai boleh kekal stabil dengan kerajaan minoriti. Pakistan juga bukan Jerman sampai pemimpin mampu konsisten berkuasa lebih sepenggal.

Politiknya terlalu berpolarisasi – dan populariti Imran boleh kata terjejas angkara pandemik COVID-19.

Ekonomi Pakistan sangat rapuh sampai Imran perlu naikkan kutipan cukai (memang bukan lagi prinsip populisme). Tidak kira apa yang Imran buat, mesti ada benda yang boleh dikecam kerana beliau seolah-olah cakap tak serupa bikin macam seorang pemimpin dalam negara Asia Tenggara.

“Deklarasi Rakyat” dan “Muafakat Nasional” Terhadap Kerajaan Imran

Selepas tumbang pada tangan PTI, parti-parti pembangkang utama di Pakistan membentuk sebuah gagasan bersama. Gerakan Demokratik Pakistan (PDM).

Pihak PDM rata-ratanya menuduh Imran kerana 1) kepimpinan lemah, 2) pembunuhan karier politik dan 3) salah tadbir urus ekonomi dan dasar luar. Sama pula macam Malaysia dibawah kerajaan Pakatan Harapan.

Untuk mencari pelampung politik, Imran guna jalan mudah: tuduh Amerika Syarikat. Menurut jurucakap kerajaan Pakistan, katanya Amerika Syarikat sangat murka apabila Imran mengunjungi Rusia (Syed, 2022).

Jadi Amerika Syarikat didakwa mahu menjatuhkan Imran dan “memaafkan” Pakistan jika niat mereka ditunaikan pembangkang (Meer Baloch, 2022). Amerika Syarikat menafikan dakwaan kosong ini kerana Imran sembang lebat cakap ada bukti (padahal tidak pernah tunjuk).

Apa yang sedang berlaku barangkali ahli-ahli politik pro-Imran sedang bertimbang tara untuk menyertai PDM. Jadi sebelum perkara ini berlaku, Imran memohon supaya kerajaannya dibubarkan.

Senang untuk singkirkan ahli-ahli politik ini (atas dakyah singkirkan tangan-tangan tersembunyi pro-Amerika). Pihak presiden pun bersetuju untuk membubarkan kerajaan – walau bagaimanapun, pihak presiden sebenarnya tiada kuasa untuk berbuat demikian kerana Dewan Parlimen masih belum undi bubar.

Maka pihak PDM mengatur strategi untuk buat undi tak percaya terhadap Imran. Dan mereka berjaya minggu lalu, menumbangkan Imran daripada tampuk kerajaan.

Jadi nampak gaya macam Imran sendiri sengaja memaksa supaya kerajaan terbubar. Situasinya seperti “aku suruh korang bubar. Korang taknak. Jadi aku buat macam ni supaya kerajaan bubar”.

RUJUKAN:

Meer Baloch, S. (2022, Mac 31). Imran Khan claims US threatened him and wants him ousted as Pakistan PM. The Guardian.

Syed, B. (2022, April 10). Cablegate lands foreign service in knotty predicament. Dawn.

Tariq, A., et al. (2015). Types of Cancers Prevailing in Pakistan and their Management Evaluation. Asian Pac J Cancer Prev. 16 (9): 3605-3616.


Anak Muda Sudah Tidak Minat Sambung Belajar

Media sosial sekarang bergegar habis katanya 72.1 peratus anak muda tiada minat sambung belajar. Dapatan ini diperolehi melalui sebuah kajian yang dijalankan Jabatan Perangkaan Malaysia pada tahun 2019. Kalau tengok balik intipatinya, ada dua benda penting yang wajar diberi perhatian:

Banyak pendapat dilontarkan. Ada yang menggunakan petikan daripada penulis G. Michael Hopf dalam bentuk gambar:

Begitu mudah isu nasional diremehkan. Ibaratkan generasi Baby Boomers meninggalkan zaman kegemilangan (good times) yang menjadi punca generasi Millennials dan Zoomers naik lemak (jadi weak men). Perbandingan ini boleh nampak jugalah kejituannya kalau banding dengan isu ibu bapa yang mengharamkan para guru sebat anak. Jadi tarik tolak, kesimpulannya – generasi sekarang lemah; generasi lampau kuat.

Tanpa disedari, Baby Boomers dengar benda sama daripada ibu bapa mereka… yang dengar benda sama daripada ibu bapa mereka pula. Kitaran ini berterusan, kononnya the Greatest Generation berjuang dalam Perang Dunia Kedua. Jadi the Silent Generation adalah lemah.  Kehebatan the Silent Generation membangunkan ekonomi dan teknologi  membuat mereka hidung tinggi terhadap Baby Boomers.

Sikap tunding jari sebegini sudah ada definisi khas: “generational blame”, sesuatu yang agak hipokrit kerana kaedah pukul rata tidak pernah adil (Nelson, 2021). Zaman sekarang, Baby Boomers menuduh generasi anak cucu mereka lemah. Tetapi generasi Millennial dan Zoomer pula melihat kerakusan Baby Boomer dalam berebut ekonomi sebagai asbab hidup susah. Cuba fikir balik – harga rumah mula melambung semasa generasi mana yang dewasa? Alam sekitar dikerjakan begitu teruk semasa generasi mana jadi dewasa sampai sekarang kesan iklimnya dirasai?

Saban tahun amalan “generational blame” melebarkan “generational divide” yang semakin kronik. Nampak tidak? Pihak Barat sudah membawa definisi-definisi baharu bagi memahami isu berbangkit. Jadi atas alasan apa perlu kita tunggang gambar meme semata-mata?

Pendidikan Semakin Lemah

Isu melibatkan pendidikan tinggi bermula dengan tanggapan “sambung belajar, hidup senang”. Ramai dalam kalangan ibu bapa mengasuh anak dengan pemikiran tersebut. Tidak wajar untuk kita salahkan ibu bapa tersebut. Apa mereka cakap bukan sama sekali salah… takkan kita tergamak mahu menghentam penoreh getah kerana asuh anak dengan tanggapan sedemikian? Punca di sebalik isu ini terletak pada mentaliti negara. Malaysia adalah sebuah negara pengguna, bukan perintis. Jadi peluang pekerjaan untuk “data analyst” misalnya pasti lebih laris untuk dibandingkan dengan “rocket engineer”.

Andaian di atas jangan diterima secara bulat-bulat. Faham intipati di sebaliknya. Ambil contoh dengan ciapan Twitter yang berikut:

Kes di atas bukan satu-satunya yang ada. Cuba tengok lagi.

Orang yang kurang akal pasti akan cakap “janji ada kerja! Orang lain tiada kerja!” Masalahnya, perkara sebegini berlaku dengan kerap. Anak muda sudah lama bekerja di luar bidang – belajar benda lain; kerja benda lain (King, 2016). Jika buat atas dasar kerelaan, itu tidak mengapa. Namun kalau dasarnya atas unsur keterpaksaan, maka persoalan sekarang:

Jadi pokok pangkalnya, cuba tanya – kenapa anak muda enggan sambung belajar? Gaji! Gaji! Gaji! Itu saja puncanya.Anak muda mempunyai persoalan yang penulis dasar kena jawab. Apa guna sambung belajar jika gaji lebih kurang sama dengan lepasan SPM? Peluang semakin kurang. Gaji pula tiada beza. Mana pelajar sekarang tidak terbuai tengok gerak-geri influencer bagai?

Nak cakap terima saja gaji sedia ada kerana ekonomi merudum? Woi. Sejak zaman Pak Lah lagi aku dah dengar “economy is very bad”. Sebab kata-kata beginilah orang #rinduzamantun.

RUJUKAN:

King, Y. (2016, Mac 27). Pilih kerja di luar bidang pengajian satu perkembangan baik. M Star.

Nelson, J. (2021, Oktober 6). OPINION: People need to stop blaming different generations and start thanking them. The Sunflower.


Demi Rasulullah S.A.W, Sultan Abdul Hamid Isytihar Jihad Lawan Perancis Dan British

“Sekarang kalian mesti mempertimbangkan apa yang akan terjadi akibat dari perintah ini!”

Itulah antara petikan nota tindakbalas yang cukup agresif dari pemerintah Empayar Uthmaniyah, Sultan Abdülhamid II kepada British, ketika pementasan teater drama komedi yang menghin4 Nabi Muhammad S.A.W. dilaporkan sedang dirancang di London selepas gagal di Perancis.

Dalam kesusasteraan Eropah, Islam telah diberikan tanggapan buruk dan digambarkan sebagai elemen yang menakvtkan pada abad ke-16, dipengaruhi oleh Gereja. Imej Islam, Uthmaniyyah dan Turki dipergunakan secara bergilir-gilir dan disajikan sebagai gambaran ketakvtan.

Walaupun Uthmaniyyah selaku sekutu Perancis telah memberikan banyak konsesi perdagangan terhadap negara itu, persepsi burvk pihak Gereja terhadap Islam tetap berterusan sehinggalah penaklvkan Uthmaniyyah berhenti.

Sebagaimana hubungan perdagangan dan diplomatik menerima momentum di seluruh dunia pada abad ketujuh belas, Perancis dan Eropah secara beransur-ansur mengatasi sifat prejudis mereka.

Sehinggakan dengan pengaruh Turki yang dibawa duta besar Uthmaniyyah, mereka menggelarkan budaya Turki sebagai Turquerie di mana ketika itu budaya Turki mempengaruhi kehidupan sosial masyarakat di seluruh Eropah. Ia bermula buat pertama kalinya di Perancis dan kemudian di negara-negara Eropah yang lain.

Zaman Pembaharuan dan Pencerahan, ketika pengaruh Gereja dilemahkan, ia menimbulkan idea “memahami Timur dengan tepat” di kalangan intelektual Barat. Hasilnya, ia meningkatkan rasa simpati terhadap Islam, estetika, dan budaya Uthmaniyyah. Oleh itu, banyak karya dihasilkan dari usaha mengendali dan menerima berita tentang Timur dari pelbagai bidang seni dan budaya.

Namun, dipengaruhi oleh adat istiadat sosial dan politik, permvsuhan fanatik sentiasa wujud di antara masyarakat dan intelegensia.  Di Eropah, gambaran dan persembahan yang berunsur menentang Islam atau Uthmaniyyah adalah contoh yang menggambarkan permvsuhan ini.

Terdapat banyak dokumen dari Arkib Uthmaniyyah yang menyatakan bahawa pementasan teater sebegini dilarang dari dimainkan di pentas atau tidak dilakukan sama sekali atas desakan Sultan melalui duta besar Uthmaniyyah dengan kaedah diplomatik.

Usaha Sultan Abdül Hamid II

Empayar Uthmaniyyah berusaha keras untuk menghentikan fanatisme berkala ini, kerana bimbang akan membahayakan negara fanatik itu dan orang-orang Muslim. Sultan Abdülhamid II, yang sangat mementingkan usaha dalam menjaga nilai murni agama Islam selaku Khalifah ketika itu sangat peka dalam hal ini.

Abdülhamid II adalah seorang sultan yang akan melanggan dan membaca hampir semua surat khabar Eropah setiap hari dalam usaha baginda untuk mengetahui apa yang sedang berlaku di dunia. Penulis drama terkenal Perancis, Marquis Henri de Bornier, menulis sebuah drama bernama “Mohamet”, yang memiliki kandungan dan jalan cerita yang jelas menghin4 keperibadian Nabi Muhammad S.A.W. dan agama Islam.

Setelah membaca tentang pementasan teater ini melalui sebuah surat khabar Perancis yang menyatakan bahawa drama teater ini akan dipentaskan di Paris, Sultan Abdülhamid II segera mengirim surat perintah kepada kedutaan Uthmaniyyah di Paris pada tahun 1888.

Memandangkan persembahan teater yang menghin4 Islam itu akan ditayangkan di Teater Komedi Perancis di Paris, ia jelas bahawa persembahan seperti itu, yang akan memberikan kesan buruk terhadap imej umat umat Islam serta membahayakan Perancis, sama sekali tidak akan dipersetujui oleh pemerintah negara Perancis juga.

Duta besar Uthmaniyyah pada waktu itu di Paris, Mahmoud Esaad Pasha, bertemu dengan birokrat Perancis, dan usahanya terbukti berhasil dalam menunda pementasan jijik tersebut selama satu tahun. Namun, pada bulan Mac 1890, krisis diplomatik tercetus apabila Reater Komedi Perancis sekali lagi kembali memasukkan teater tersebut dalam senarai tayangannya.

Kementerian Luar Negeri Perancis mengumumkan bahawa tidak ada unsur dalam pementasan tersebut yang bersifat menghin4 Islam dan Nabi Muhammad, dengan menekankan bahawa pementasan itu tidak akan dipersembahkan di Algeria dan Tunisia, yang merupakan tanah Muslim dibawah jaj4han Perancis pada masa itu.

Sementara itu, Sultan Abdülhamid II secara peribadi memanggil Gustave Olivier Lanes de Montebello, duta besar Perancis ke Istanbul untuk datang menghadap baginda di istana, baginda berkeras untuk menuntut agar pementasan itu tetap dihentikan. Setelah itu, duta besar yang sangat menyedari akan kesan buruk dari pementasan tersebut telah menyampaikan amaran Sultan itu kepada Perdana Menteri Charles de Friesenier.

Perancis akhirnya melarang pertunjukan itu dari dilangsungkan, tidak hanya dalam teater komedi Perancis tetapi di seluruh Perancis. Bahkan, hampir semua para pelaku pementasan yang menghin4 itu dihukum dengan diasingkan keluar dari Perancis termasuklah Bornier sendiri. Mereka dihantar ke England semenjak itu.

Ekoran larangan terhadap pementasan itu berkuatkuasa di Perancis, Bornier bersepakat dengan Lyceum di London untuk meneruskan pementasan itu di England, negeri yang dianggap lebih maju dalam konteks kebebasan ‘bersuara’.

Setelah beberapa lama, Sultan menerima berita bahawa pementasan teater menghin4 Rasulullah S.A.W. yang sama akan mula dipersembahkan di London pula. Sultan Abdülhamid II bertindakbalas terhadap berita ini dengan menulis sepucuk surat kepada pemerintah Inggeris dengan tuntutan yang serupa, baginda memberitahu mereka bahawa drama itu telah dilarang di Perancis. Inggeris membalas dengan menyatakan “Ini bukan Perancis. Kami mempunyai kebebasan bersuara di dalam sempadan kami.”

Setelah menerima respon Inggeris, Sultan Abdülhamid II yang naik marah telah bertindakbalas secara agr3sif terhadap British dengan menulis surat berikut:

“Nenek moyang beta menggadaikan nyawa mereka tanpa ragu-ragu demi kepentingan dan kejayaan Islam. Dalam keadaan ini, beta dengan tegas akan menyediakan perintah khas kepada umat Islam di seluruh dunia dan memberitahu mereka tentang sikap angkuh dan kegigihan kalian yang berterusan dalam membiarkan pementasan teater yang tidak sopan ini diteruskan. Sekarang kalian mesti mempertimbangkan apa yang akan terjadi akibat dari perintah ini!”

‘Perintah khas kepada umat Islam di seluruh dunia’ yang dimaksudkan itu dipercayai perintah selaku Khalifah supaya umat Islam yang menjadi penduduk di wilayah-wilayah jajahan Inggeris seperti India, bertindak samada melancarkan pember0ntakan atau boik0t.

Pada waktu itu, Setiausaha Ratu Victoria adalah Robert Gascoyne Cecil, yang juga dikenali sebagai Lord Salisbury amat terkenal dengan hubungan baiknya yang dijalin dengan Empayar Uthmaniyyah.

Beliau amat mengenali keperibadian Abdülhamid dan menyedari bahawa Sultan itu tidak bercakap kosong. Sekali lagi, atas desakan Sultan, duta besar Turki membuat tuntutan tegas kepada Salisbury sehingga berjaya melarang pementasan itu diteruskan di seluruh British.

Pementasan Bornier Bukan Yang Terakhir

Pementasan teater ini bukan satu-satunya penghin4an yang ditentang oleh Sultan Abdülhamid II bagi mencegah ia ditayangkan di pentas dengan cara diplomatik. Pada tahun 1893, Sultan diberitahu bahawa sebuah drama yang berjudul “Mehmed II” akan dipentaskan di Rom, dan dia memerintahkan pentadbirannya untuk menemui Menteri Luar Negeri Itali dan mendesak agar persembahan tersebut dihentikan jika mengandungi unsur penghin4an, sebarang gambaran mengenai Sultan Mehmed II yang juga dikenali sebagai Mehmed Al Fatih, atau apa saja gambaran buruk mengenai Islam.

Apabila pengusaha teater ingin mementaskan drama nukilan penyair Inggeris dan penulis drama abad pertengahan, iaitu William Percy yang berjudul “Mahomet and His Heaven” (1601) di Paris pada tahun 1900, tajuk drama ini dan sebarang unsur anti-Islam, yang dapat menyebabkan salah faham telah diubah dan dipertimbangkan setelah menerima campur tangan dari pihak Uthmaniyyah.

Akan tetapi, harus diingat bahawa tidak ada satu pun krisis teater yang menerima campur tangan Empayar Uthmaniyyah ini pernah menimbulkan kekec0han di seluruh dunia atau menyebabkan pengisytiharan per4ng, malahan, tidak ada orang Islam bertindak melulu dengan menyer4ng pihak yang menulis plot dan skrip semua pementasan drama tersebut.

Black Mark Dinamakan Sempena Voltaire

Di tengah-tengah semua propaganda yang berlaku melalui pementasan drama di Perancis, terdapat ahli falsafah dan sastera Perancis bernama Voltaire (telah meningg4l dunia pada tahun 1778). Penulis tersebut dianggap sebagai salah seorang dalang pada Zaman Pencerahan, menulis sebuah drama berjudul “Le Fanaticism, ou Mahomet le Prophete”.

Dalam drama ini, Voltaire cuba menarik perhatian ramai dengan unsur permvsuhan fanatik. Walaupun dia kemudian mengubah sebahagian besar ideanya mengenai Islam, bahkan menghargai dan memuji Nabi Muhammad S.A.W, drama ini, yang penuh dengan maklumat yang salah, adalah salah satu faktor terpenting dalam prakonsepsi dan salah tanggapan awam terhadap agama Islam dan Nabi Muhammad di Eropah.

Drama ini dengan tidak bertanggungjawab telah menggambarkan perkahwinan Rasulullah dengan Zainab binti Jahsyi dengan cara yang tidak sopan, keterlaluan dan memfitn4h. Dalam surat kepada Raja Frederick dari Prussia ketika karyanya dicetak, Voltaire mengakui bahawa drama itu tidak ada kaitan dengan fakta sejarah. Dia mengatakan bahawa tujuannya adalah untuk menyampaikan apa itu kej4hatan intoleransi dan dia percaya bahawa toleransi beragama akan mewujudkan ikatan persaudaraan.

Ketika drama Voltaire dipentaskan pada tahun 1742, pada tahun yang sama ia diterbitkan, ia pada mulanya diser4ng oleh golongan hom0s3ksual penganut Jansenisme Katolik, yang menekankan prinsip d0sa asal, korvpsi manusia, dan perlunya rahmat Tuhan serta ketentuan takdir dalam gerakan teologi mereka, dengan alasan bahawa ia mengganggu agama.

Ketika telah jelas bahawa sikap ketaksuban di sini adalah sikap penganut Kristian, reaksi orang ramai mula meningkat dan drama itu dikeluarkan dari pentas. Walaupun sebagai pihak lawan, Voltaire membuat pementasannya dikagumi oleh Paus Benedict XIV yang anti-Jansenian dan terselamat dari masalah itu. Sultan Abdülhamid II juga turut melarang sebarang penerbitan karya Voltaire di tanah Uthmaniyyah.

Karya fanatik Voltaire dikritik oleh ramai para pemikir Eropah. Dalam autobiografinya, “Aus meinem Leben: Dichtung und Wahrheit” (From My Life: Poetry and Truth), Johann Wolfgang von Goethe menganggap tingkah laku Voltaire sebagai “menipu.” Berdasarkan maklumat yang dia perolehi mengenai Nabi Muhammad S.A.W., dia menegaskan bahawa dia tidak pernah menemui sebarang bukti yang boleh menyifatkan Nabi sebagai seorang penyamar. Dia bahkan menyiapkan karya pentas utama yang juga dinamakan sebagai “Mahomet” pada usia 23 tahun sebagai tindak balas kepada Voltaire, tetapi ia tidak dicetak.

Kritikan paling keras terhadap karya Voltaire mengenai agama dibuat oleh Wolfgang Amadeus Mozart. Mozart, yang tidak dapat menemukan apa yang didakwa oleh Voltaire mengenai toleransi beragama dan kebebasan kepercayaan yang tulus, telah membuat kenyataan semasa kem4tian Voltaire: “Voltaire si penj4hat telah m4ti seperti anjing.”

Begitu juga dengan para pemikir Uthmaniyyah yang hebat menganggap apa yang dilakukan oleh Voltaire sebagai menghin4. Sebagai contoh, penulis Uthmaniyyah, Namik Kamal mengatakan bahawa Voltaire menipu dirinya sendiri kerana kesalahannya yang jelas dalam perkara ini. Golongan positivis Turki juga turut merasa terkejut kerana seseorang yang berwawasan tinggi telah menulis drama pementasan yang k3ji sebegitu rupa. Mereka menyatakan bahawa karya itu tidak ada kaitan dengan kebenaran dan merupakan ‘Black Mark’ atau titik hitam pada nama Voltaire.

Ironinya, kini Perancis tidak lagi merasa takvt atau memiliki rasa bimbang akibat dari kesan menghin4 Islam atau Rasulullah S.A.W. Mungkin kerana pada zaman sekarang, umat Islam sudah tidak lagi memiliki pemimpin yang digeruni mvsuh seperti Sultan Abdülhamid II

Semoga roh baginda dicucuri rahmat dan ditempatkan dalam kalangan para syuhada.

RUJUKAN:

Kilinc, Tekin. (2012). Osmanli’dan Torunlarina Yol Rehberi (In English). Akis Kitap.

Kalau anda berminat dengan sejarah Uthmaniyyah, kami nak cadangkan anda membeli Uthmaniyyah Di Hujung Jari, boleh dapatkan pada pautan di bawah. Beli sekali bersama dengan Soviet Di Hujung Jari.  Beli di webstore kami. Klik sini.